title: Ordinaziun chantunala davart il guaud

abbreviation: OCG

pdf_content: 920.110 - Ordinaziun chantunala davart il guaud (OCG)    920.110   Ordinaziun chantunala davart il guaud (OCG)  dals 03-12-2012 (versiun dals 01-01-2021)  sa basond sin l'art. 45 al. 1 da la constituziun chantunala1), sin ils art. 9, 14 al. 1, 25,  35, 42 e 56 al. 2 da la lescha chantunala davart il guaud2),  relaschada da la regenza ils 3 da december 2012  1. Procedura da runcada  Art.  1 Permissiuns da runcar 1. consentiment  1 Las  permissiuns  da  runcar  dumondan  il  consentiment  da  la  proprietaria  u  dal   proprietari da guaud.  Art.  2 2. cumpensaziun reala 1 Sco  cumpensaziun  reala  vegnan  renconuschidas  per  regla  surfatschas  ch'èn  creschidas en en moda natirala u ch'èn vegnidas replantadas facultativamain.  Per  replantaziuns ston vegnir duvradas plantas confurmas al lieu. 2 Per  runcadas  cun  ina  durada  da  pli  che  10  onns,  per  mesiras  a  favur  da  la   protecziun da la natira e da la cuntrada sco er per la cumpensaziun posteriura da la   runcada  pervia  da  midadas  d'utilisaziun  tenor  l'artitgel  7  alinea  4  da  la  lescha  federala davart il guaud po l'uffizi laschar inscriver l'obligaziun da cumpensaziun en  il register funsil. Ils custs da l'uffizi dal register funsil sto surpigliar la petenta u il   petent. *  Art.  3 Garanzia 1. princip  1 Per runcadas sto vegnir prestada ina garanzia per la cumpensaziun. Quai vegn fatg   cun concluder in'obligaziun da prestaziun u tras ina garanzia finanziala.  1) DG 110.100 2) DG 920.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/920.100/rm   920.110    Art.  4 2. obligaziun da prestaziun 1 Tar corporaziuns da dretg public sco la confederaziun, il chantun e las vischnancas  po l'autoritad da permissiun garantir la cumpensaziun da la runcada cun concluder  in'obligaziun da prestaziun. Exceptada da quai è la prestaziun da cumpensaziun tras  terzas persunas.  Art.  5 3. garanzia finanziala a. princip  1 Sche la garanzia da la cumpensaziun da la runcada na vegn betg fatga cun agid  d'ina cunvegna da prestaziun, sto la petenta u il petent deponer in import adequat en  daners per quest intent. 2 Tar  ina surfatscha da runcada sut  200 m² vegni  per  regla  desistì  d'ina  garanzia  finanziala. Davart excepziuns decida l'autoritad da permissiun.  Art.  6 b. post da deposits, tschains da chapital e controlla 1 L'uffizi designescha il post da deposits per la garanzia finanziala. 2 Davart ils tschains da chapital pon las persunas autorisadas disponer libramain. 3 La controlla dals meds finanzials deponids è chaussa da l'uffizi.  Art.  7 c. deliberaziun 1 Sche  la  prestaziun  cumpensatorica  vegn  furnida,  dat  l'uffizi  liber  ils  imports  deponids en daners. Sin ina dumonda motivada pon er vegnir dads libers imports  parzials.  Art.  8 4. projects gronds 1 Per projects gronds che pretendan ina part considerabla dal guaud e che duran ditg  po vegnir manà in fond da cumpensaziun per runcadas che sa referescha al project, e  quai sut la tgira tecnica-professiunala da l'uffizi. 2 Ils tschains da chapital van a favur dal fond.  Art.  8a * Fond da cumpensaziun per runcadas 1 En il fond da cumpensaziun per runcadas van ils pajaments da gulivaziun tenor  l'artitgel 8 da la lescha chantunala davart il guaud dals 11 da zercladur 2012 sco er   ils  meds finanzials  or  da la  cumpensaziun da runcada en cas  da permissiuns da  runcar cun cumpensaziun reala. 2 Quests meds finanzials ston vegnir duvrads per mesiras a favur dal mantegniment  dal guaud sco er per la prefinanziaziun da projects da cumpensaziun per runcadas.  2       920.110   2. Procedura da determinaziun dal guaud  Art.  9 Basa per la determinaziun dal guaud 1 Per determinar il guaud èn decisivas las directivas ch'èn vegnidas approvadas dal   departament.  Art.  10 Coordinaziun cun la planisaziun d'utilisaziun 1 Ils  plans d'utilisaziun cun l'inscripziun dals cunfins dal guaud vegnan exponids  publicamain e publitgads a norma da l'artitgel 13 da l'ordinaziun chantunala davart la  planisaziun dal territori dals 24 da matg 2005. 2 En il text da publicaziun per l'exposiziun publica stoi vegnir fatg attent che: a) il plan da zonas cuntegna ils cunfins dal guaud en il senn da l'artitgel 13 da la   lescha federala davart il guaud dals 4 d'october 1991; e b) protestas cunter ils cunfins dal guaud ston vegnir fatgas en questa procedura   cun la consequenza ch'ellas scadan. 3 Protestas cunter determinaziuns dal guaud ston vegnir tramessas a l'uffizi.  Art.  11 Custs en la procedura coordinada 1 Ils custs per determinar ils cunfins dal guaud vegnan surpigliads dal chantun. 2 Ils  custs  da  la  geometra  u  dal  geometer  sco  er  ils  custs  per  transportar  las  surfatschas  da  guaud ed  ils  cunfins  en ils  plans d'utilisaziun  van a  quint  da las   vischnancas.  3. Edifizis e stabiliments forestals  Art.  12 Noziun 1 Edifizis e stabiliments forestals èn en spezial rempars da lavinas, cunter crudada da  crappa, cunter crudada da grippa, cunter costas che sbovan e cunter bovas, puzs e   batschigls d'aua da stizzar fieu sco er vias da guaud, vias da maschinas, stabiliments  per  allontanar  l'aua,  gallarias,  posts  da  mesiraziun,  sistems  da  preavertiment,   stabiliments fixs per siglientar lavinas, basas forestalas per lavurs da mantegniment  sco er stabiliments per la scolaziun e per l'ecologia dal guaud. *  Art.  13 Approvaziun dal project 1 L'object da la procedura d'approvaziun dal project è il project da construcziun. * 2 Ils projects da guaud ed ils reservats da guaud n'èn betg suttamess a la procedura   d'approvaziun dal project.   3     920.110    Art.  14 Project da construcziun * 1 Il project da construcziun sa basa sin: * a) il plan per il svilup dal guaud; b) la decisiun da princip da l'uffizi; c) il consentiment impegnativ da las patrunas e dals patruns da construcziun. 2 L'uffizi procura per la publicaziun en il fegl uffizial dal chantun.  Art.  15 Calculaziun da la contribuziun chantunala 1 Per calcular la contribuziun chantunala fa l'uffizi ina clav da valitaziun. * 2 Ils  criteris decisivs en cas da mesiras da protecziun èn l'index dal potenzial  da  donns ed il stadi dal manaschament integral da las ristgas da las vischnancas sco er  l'efficacitad dal project. * 3 Ils  criteris decisivs en cas d'averturas dal guaud èn la part  da la surfatscha dal   guaud da protecziun da las vischnancas e l'efficacitad dal project. Cun attribuir ils  meds finanzials vegni dà dapli paisa a la reparatura ed a l'amplificaziun da vias da  guaud existentas che a la construcziun da vias da guaud novas. * 4 Per  mesiras  da  protecziun  e  per  averturas  da  guauds  da  protecziun  importa  la  contribuziun  da  subvenziun 55 fin  80 pertschient.  Per  projects  d'avertura  che  na  dattan l'avertura a nagins guauds da protecziun, vegn concedida ina contribuziun da  40 fin 50 pertschient. *  4. Guaud e planisaziun dal territori  Art.  16 Edifizis e stabiliments pitschens forestals 1 Edifizis  e  stabiliments  pitschens  forestals  èn  numnadamain  vias  d'inspecziun,   pitschnas installaziuns per la scolaziun e per l'ecologia dal guaud, giassas da runada,   saivs da protecziun cunter la selvaschina, rempars da lain e da crap sco er deposits   da laina. *  Art.  17 Edifizis e stabiliments pitschens betg forestals 1. noziun  1 Edifizis  e  stabiliments  pitschens  betg  forestals  èn  particularmain  construcziuns  annexas, pitgas, fuclars, sendas da sport e sendas instructivas, conducts sutterrans,  chamonas da guetta, chamonas d'avieuls, pitgas per tegnair a bass conducts sur terra  sco er per lung da vias e da viafiers, rempars da torrents e collecturs da gera. *  4       920.110   Art.  18 2. princips da procedura 1 La permissiun da runcar ch'è necessaria per ils edifizis e stabiliments betg forestals   respectivamain il consentiment da l'uffizi ch'è necessari per edifizis e stabiliments   pitschens betg forestals ston vegnir dumandads er, sch'il project da construcziun na  basegna betg ina permissiun tenor il dretg da la planisaziun dal territori.  5. Protecziun dal guaud  5.1. DONNS DA GUAUD, UTILISAZIUNS  DISCHAVANTAGIUSAS E SUBSTANZAS PRIVLUSAS PER  L'AMBIENT  Art.  19 Donns da guaud 1. noziun  1 Sco donns da guaud valan donns che pericliteschan considerablamain il guaud en   sias funcziuns e che vegnan chaschunads da: * a) * eveniments da la natira sco stemprads, incendis da guaud u setgiras; b) * organissems nuschaivels sco tscherts virus, bacterias, verms, insects, bulieus u   plantas.   5     920.110    Art.  20 2. surveglianza 1 Il servetsch da surveglianza e da cussegliaziun vegn ademplì da l'uffizi. Il medem  vala  per  l'execuziun  da  l'Ordinaziun  davart  la  protecziun  da  las  plantas  d'organissems nuschaivels particularmain privlus1), sche guaud è pertutgà, sco er da  l'Ordinaziun dal UFAM davart las mesiras fitosanitaras per il guaud2). *  Art.  21 3. incendis da guaud e custs da stizzar fieu 1 L'uffizi garantescha in servetsch d'avertiment en cas d'in privel d'incendi da guaud  e  da  cultira  pli  grond  e  coordinescha  quel  en  cas  da  basegn  cun  ils  chantuns   cunfinants. * 1bis L'uffizi  e  l'Assicuranza  d'edifizis  cusseglian  las  vischnancas  per  determinar  fuclars segirs. * 2 El gida las proprietarias ed ils proprietaris da guaud a cumbatter incendis da guaud. 3 Als custs da stizzar fieu che pon vegnir quintads en connex cun incendis da guaud  paja il chantun ina contribuziun fin a 50 pertschient, sche la summa da donn importa  passa 5000 francs per eveniment.  Art.  22 4. prevenziun e reparaziun da donns da guaud 1 L'uffizi  ordinescha las  mesiras  necessarias  per  impedir  e  per  reparar  donns dal   guaud, surveglia l'execuziun da questas mesiras ed ordinescha execuziuns d'uffizi. * 2 … * 3 … *  Art.  23 5. eveniments extraordinaris 1 En cas d'eveniments extraordinaris cun blera laina fixescha l'uffizi las prioritads e  las mesiras per racoltar la laina e per reparar il donn.  Art.  24 Utilisaziuns dischavantagiusas 1 Sco utilisaziuns dischavantagiusas valan numnadamain la pasculaziun dal guaud,  las superfizias da guaud e la servitut da tegnair bass las plantas. * 2 La pasculaziun en guauds da pastgira, sin pastgiras stajadas u en selvas na vala   betg sco utilisaziun dischavantagiusa. 3 Per il scumond da pavlar selvaschina vala l'artitgel 29a da la lescha chantunala da   chatscha.  L'allontanament  d'indrizs  da  pavlar  selvaschina illegals  sa  drizza  tenor  l'artitgel 29c da la lescha chantunala da chatscha. *  1) CS 916.20 2) CS 916.202.2  6    http://db.clex.ch/link/Bund/916.202.2/rm http://db.clex.ch/link/Bund/916.20/rm    920.110   Art.  25 Substanzas privlusas per l'ambient 1 Igl è scumandà da manar e da depositar en il guaud grascha, puschina, ballas da   silo e chaussas sumegliantas. 2 L'uffizi è cumpetent per conceder la permissiun da duvrar meds per proteger las  plantas e ladims en il guaud.  5.2. TRAFFIC MOTORISÀ  Art.  26 Noziun da la via da guaud 1 Sco vias da guaud valan vias, per la construcziun u l'amplificaziun da las qualas la  confederaziun u il chantun han pajà contribuziuns forestalas. 2 Vias da terra betg francadas valan sco terren da guaud.  Art.  27 Excepziuns dal scumond da traffic 1 Las vischnancas reglan en in relasch communal las excepziuns dal scumond da  traffic en il senn da l'artitgel 34 alinea 3 da la lescha chantunala davart il guaud dals  11 da zercladur 2012.  Art.  28 Signalisaziun 1 Ils scumonds da traffic sin las vias da guaud ston vegnir signalisads a norma da la   legislaziun federala e chantunala davart il traffic sin via, e quai sin fundament d'ina  disposiziun da l'autoritad cumpetenta.  6. Cultivaziun dal guaud  Art.  29 Princip 1 La regiuvinaziun natirala dal guaud cun avunda spezias da bostgs confurmas al lieu  sto vegnir garantida.  Art.  30 Guauds da pastgira e selvas 1 Guauds da pastgira èn surfatschas da guaud che servan er a la pasculaziun. 2 Selvas èn populaziuns forestalas da chastagners u da nuschers che servan a medem  temp a la producziun da laina, da fritgs e da fain u sco pastgira.  Art.  31 Semenza forestala da multiplicaziun 1 Per semnar e per  plantar  en guauds existents ed en replantaziuns dastgi  vegnir  duvrà mo semenza e plantas saunas e confurmas al lieu.   7     920.110    2 L'uffizi maina in cataster dals inventaris da la racolta da semenza e da las reservas   geneticas. 3 La  producziun  da  semenza  forestala  da  multiplicaziun  sco  semenza,  chaglias  selvadias, plantinas e chaussas sumegliantas per intents commerzials è permessa mo  cun il consentiment da la proprietaria u dal proprietari da guaud sco er da l'uffizi.  Art.  32 Utilisaziun da la laina 1 La marcaziun vegn fatga da l'inschignera u da l'inschigner forestal regiunal. Ella u  el po surdar questa incumbensa a la selvicultura u al selvicultur da revier. 2 La laina sto vegnir tagliada tenor las instrucziuns da la selvicultura u dal selvicultur  da revier. En cas d'ina execuziun da las lavurs en accord ed en cas da tagls a tschitga  ston las prescripziuns da tagl vegnir fixadas per contract. 3 L'uffizi forestal da revier sto registrar la quantitad da la laina utilisada. 4 L'uffizi  examinescha  sche  las  finamiras  da  la  tgira  dal  guaud  èn  vegnidas  cuntanschidas.  Art.  33 Promoziun da la vendita 1 En cas  da blera  laina po il  chantun conceder  a  l'economia forestala  e  da laina  contribuziuns per  mesiras limitadas e cuminaivlas  a  favur  da la  reclama e da la   promoziun da la vendita.  Art.  34 Reservats da guaud 1. reservats da guaud natiral e spezial, inslas da laina veglia, bostgs  da biotop *  1 Reservats  da  guaud  natirals  èn  guauds,  en  ils  quals  na  dastgan  vegnir  fatgas  naginas intervenziuns forestalas. Els han l'intent da mantegnair spezias d'animals e   da plantas ch'èn dependentas – per sa sviluppar – d'in svilup dal guaud natiral e  nundisturbà. Ils reservats da guaud natirals servan plinavant ad observar il svilup  natiral dal guaud. 2 Reservats  da guaud spezials  èn guauds,  en ils  quals  vegnan promovidas – cun  intervenziuns forestalas – furmas da guaud,  biocenosas u spezias d'animals e da   plantas spezialas. 3 Inslas da laina veglia èn pitschnas populaziuns u partidas da guaud, en las qualas  na dastgan vegnir fatgas naginas intervenziuns forestalas. Ellas servan a concentrar  laina  veglia  e  laina  morta  ed  èn  elements  da  colliaziun  impurtants  tranter  ils  reservats da guaud natiral. * 4 Bostgs da biotop èn bostgs singuls cun in grond diameter dal tschep ubain cun  caracteristicas zunt preziusas ecologicamain, che vegnan laschads en pe fin a lur   decadenza natirala. Els servan sco spazi da viver per spezias raras ed èn elements da   colliaziun  impurtants  tranter  ils  reservats  da  guaud  natiral  e  las  inslas  da  laina  veglia. *  8       920.110   5 Sche l'adempliment  persistent  da la  funcziun da  protecziun  pretenda quai,  vala  l'artitgel 31b da la Lescha chantunala davart il guaud er per reservats da guaud. *  Art.  35 2. determinaziun da reservats da guaud 1 Ils reservats da guaud natiral vegnan determinads per regla en il rom dals plans per  il svilup dal guaud. *  Art.  36 3. regulaziuns en ils reservats da guaud 1 Ils reservats da guaud natiral e las inslas da laina veglia ston vegnir fixads per la  durada d'almain 50 onns ed ils reservats da guaud spezial per la durada d'almain 30  onns. Ils bostgs da biotop vegnan garantids per in temp illimità fin a lur decadenza   natirala. * 1bis Ils reservats da guaud natiral vegnan garantids cun agid da contracts da servitut   ed ils reservats da guaud spezial, las inslas da laina veglia sco er ils bostgs da biotop   cun agid da contracts da dretg public. * 2 Cun las proprietarias ed ils proprietaris da guaud ston vegnir regladas en in contract  cunzunt las finamiras da protecziun, las responsabladads, las mesiras da protecziun e  da mantegniment sco er l'autezza da la contribuziun chantunala. * 3 Per  las  inslas  da  laina  veglia  e  per  ils  bostgs  da  biotop  fa  l'uffizi  contracts  e  garantescha las contribuziuns en il  rom da sias  cumpetenzas finanzialas tenor la   legislaziun da las finanzas chantunalas. *  7. Scolaziun e furmaziun supplementara da las lavurantas e dals  lavurants da guaud  Art.  37 * …  Art.  38 Cumpetenza ed organisaziun da la scolaziun da basa obligatorica * 1 L'uffizi organisescha en collavuraziun cun las organisaziuns professiunalas ils curs  renconuschids  da  la  Confederaziun  per  forzas  da  lavur  forestalas  senza  emprendissadi. * 2 … *  Art.  39 * …  Art.  40 * …  Art.  41 * …   9     920.110    Art.  42 Scolaziun equivalenta * 1 Las  lavurantas  ed  ils  lavurants  da  guaud  che  pon  cumprovar  d'avair  fatg  ina  scolaziun equivalenta als curs obligatorics da basa u da cuntinuaziun en lavurs da  racolta da laina, survegnan sin dumonda ina legitimaziun d'equivalenza da l'uffizi.   En cas da dubi po l'uffizi examinar la qualificaziun per talas legitimaziuns. * 2 Experientschas da lavur en racolta da laina d'almain 5 mais durant ils ultims 5 onns  vegnan renconuschidas sco equivalentas al curs da basa. * 3 Experientschas  da  lavur  en  racolta  da  laina  d'almain  30 mais  durant  ils  ultims  5 onns vegnan renconuschidas sco equivalentas al curs da cuntinuaziun. * 4 L'uffizi regla ils detagls da la legitimaziun d'equivalenza. *  Art.  43 Contribuziun chantunala 1 Per la scolaziun e per la furmaziun supplementara da lavurantas e da lavurants da  guaud cun domicil en il chantun surpiglia il chantun la mesadad dals custs restants,   maximalmain  dentant  50  pertschient  dals  custs  dals  curs  renconuschids  da  la  Confederaziun. * 2 Ils custs restants resultan suenter la deducziun da la contribuziun federala sco er   cun metter a quint ils retgavs da curs ed autras contribuziuns. 3 … *  Art.  44 * …  Art.  45 Scolaziun mancanta * 1 Las  lavurantas  ed  ils  lavurants  da  guaud  che  n'han  betg  ina  conferma  d'avair  frequentà ils curs e che n'han betg valitaziuns dastgan vegnir engaschads per lavurs  da  taglialaina  u  per  la  racolta  da  laina  sut  surveglianza,  sch'ellas  ed  els  èn   s'annunziads per in curs da basa u per in curs da cuntinuaziun che ha lieu a temp util.   La  patruna  u  il  patrun  sto  communitgar  il  termin  a  l'incumbensadra  u  a  l'incumbensader avant ch'i vegnia cumenzà cun la lavur. * 2 Per l'agen basegn dastgan vegnir utilisads maximalmain 30 meters cubic laina per   persuna senza scolaziun da basa minimala e per onn.  Art.  46 Controlla 1 Las collavuraturas ed ils collavuraturs responsabels dal chantun, da las vischnancas  u  da  las  instituziuns  responsablas  per  il  revier  surveglian  che  las  prescripziuns  vegnian observadas. 2 Ellas  ed  els  pon  ordinar  che  las  lavurs  vegnian  suspendidas,  sch'ellas  ed  els   scuntran tar lavurs da taglialaina u da racolta da laina lavurantas u lavurants da   guaud  che  n'han  betg  la  conferma  necessaria.  Da  quai  na  resulta  nagin  dretg   d'indemnisaziun per la patruna u il patrun.  10       920.110   8. Cunvegnas da prestaziun, prescripziuns da project ed  infurmaziun *  Art.  47 Cunvegna da prestaziun 1 L'uffizi  è cumpetent per concluder cunvegnas da prestaziun cun las instituziuns  responsablas per ils reviers e per garantir las indemnisaziuns. 2 La conclusiun d'ina cunvegna da prestaziun premetta in'organisaziun dal revier ch'è  vegnida approvada da l'uffizi. L'uffizi decida en spezial, sch'ils pensums minimals da  selvicultura u da selvicultur èn ademplids.  Art.  47a * Prescripziuns da project 1 L'uffizi regla ils detagls areguard ils projects ed ils intents forestals.  Art.  48 Infurmaziun 1 Il  chantun  procura  per  ina  infurmaziun  cunvegnenta  da  las  autoritads,  da  las  proprietarias e dals proprietaris da guaud sco er da la publicitad davart las funcziuns  e davart il stadi dal guaud sco er davart l'economia forestala e da laina.  8.a Disposiziuns penalas *  Art.  49 Denunzia penala 1. princip  1 Las  selviculturas  ed  ils  selviculturs  ch'èn  engaschads  tar  il  chantun,  tar  ina  vischnanca u tar ina instituziun responsabla per il revier èn obligads da denunziar las  cuntravenziuns cunter la legislaziun forestala.  Art.  50 2. cuntravenziuns minimalas 1 Cuntravenziuns minimalas cunter la legislaziun forestala liquidescha l'uffizi  cun  ordinar e cun exequir la restituziun. 2 En cas da recidiva ston vegnir denunziads er cas da bagatella.  9. Disposiziuns finalas  Art.  51 Aboliziun dal dretg vertent 1 Cun l'entrada en vigur da questa ordinaziun vegnan abolids ils suandants relaschs: a) disposiziuns executivas tar la lescha chantunala davart il guaud dals 19 da   december 1995 (DG 920.120);   11     920.110    b) disposiziuns executivas tar la determinaziun dal guaud dals 27 da november  1995 (DG 920.130);  c) disposiziuns executivas tar la relaziun da servetsch dals selviculturs da revier  dals 27 da november 1995 (DG 920.140).  Art.  52 Disposiziuns transitoricas 1. distanzas dal guaud  1 Tar ils plans da quartier ch'èn entrads en vigur avant l'onn 1996 n'han las distanzas   minimalas dal guaud tenor l'artitgel 29 da la lescha chantunala dals 11 da zercladur  2012 davart il guaud nagin effect giuridic.  Art.  53 2. deposits forestals 1 Ils deposits forestals da persunas privatas ch'èn vegnids fatgs avant l'onn 1996 pon  vegnir dads libers da l'uffizi, sch'i na dat naginas obligaziuns pendentas pli. 2 Ils  deposits forestals da corporaziuns da dretg public ch'èn vegnids fatgs avant  l'onn 1996 vegnan dads libers da l'uffizi. La premissa per quest intent è ch'ils meds   finanzials  vegnian  duvrads  tenor  la  disposiziun  da  deposits  a  favur  da  mesiras  alternativas per cumpensar la runcada u a favur da meglieraziuns forestalas.  Art.  53a * 3. calculaziun da la contribuziun chantunala 1 Per  projects,  tar  ils  quals  il  patrun  da  construcziun  ha  fatg  ina  decleraziun  da   construcziun giuridicamain lianta avant l'entrada en vigur dal dretg nov, valan – per  calcular  la  contribuziun  chantunala  –  las  tariffas  da  subvenziun  ch'èn  pli   avantagiusas per il patrun da construcziun.  Art.  54 Entrada en vigur 1 Questa ordinaziun entra en vigur il 1. da schaner 2013.  12       920.110   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 03-12-2012 01-01-2013 relasch emprima versiun - 08-09-2015 01-01-2016 Art. 8a integraziun 2015-034 08-09-2015 01-01-2016 Art. 15 al. 1 midada 2015-034 08-09-2015 01-01-2016 Art. 15 al. 2 integraziun 2015-034 08-09-2015 01-01-2016 Art. 15 al. 3 integraziun 2015-034 08-09-2015 01-01-2016 Art. 15 al. 4 integraziun 2015-034 08-09-2015 01-01-2016 Art. 35 al. 1 midada 2015-034 08-09-2015 01-01-2016 Art. 53a integraziun 2015-034 25-04-2017 01-07-2017 Art. 2 al. 2 midada 2017-018 25-04-2017 01-07-2017 Art. 19 al. 1 midada 2017-018 25-04-2017 01-07-2017 Art. 19 al. 1, a) integraziun 2017-018 25-04-2017 01-07-2017 Art. 19 al. 1, b) integraziun 2017-018 25-04-2017 01-07-2017 Art. 24 al. 3 integraziun 2017-018 15-12-2020 01-01-2021 Art. 12 al. 1 midada 2020-072 15-12-2020 01-01-2021 Art. 13 al. 1 midada 2020-072 15-12-2020 01-01-2021 Art. 14 midada dal titel 2020-072 15-12-2020 01-01-2021 Art. 14 al. 1 midada 2020-072 15-12-2020 01-01-2021 Art. 15 al. 2 midada 2020-072 15-12-2020 01-01-2021 Art. 15 al. 4 midada 2020-072 15-12-2020 01-01-2021 Art. 16 al. 1 midada 2020-072 15-12-2020 01-01-2021 Art. 17 al. 1 midada 2020-072 15-12-2020 01-01-2021 Art. 20 al. 1 midada 2020-072 15-12-2020 01-01-2021 Art. 21 al. 1 midada 2020-072 15-12-2020 01-01-2021 Art. 21 al. 1bis integraziun 2020-072 15-12-2020 01-01-2021 Art. 22 al. 1 midada 2020-072 15-12-2020 01-01-2021 Art. 22 al. 2 aboliziun 2020-072 15-12-2020 01-01-2021 Art. 22 al. 3 aboliziun 2020-072 15-12-2020 01-01-2021 Art. 24 al. 1 midada 2020-072 15-12-2020 01-01-2021 Art. 34 midada dal titel 2020-072 15-12-2020 01-01-2021 Art. 34 al. 3 integraziun 2020-072 15-12-2020 01-01-2021 Art. 34 al. 4 integraziun 2020-072 15-12-2020 01-01-2021 Art. 34 al. 5 integraziun 2020-072 15-12-2020 01-01-2021 Art. 36 al. 1 midada 2020-072 15-12-2020 01-01-2021 Art. 36 al. 1bis integraziun 2020-072 15-12-2020 01-01-2021 Art. 36 al. 2 midada 2020-072 15-12-2020 01-01-2021 Art. 36 al. 3 integraziun 2020-072 15-12-2020 01-01-2021 Art. 37 aboliziun 2020-072 15-12-2020 01-01-2021 Art. 38 midada dal titel 2020-072 15-12-2020 01-01-2021 Art. 38 al. 1 midada 2020-072 15-12-2020 01-01-2021 Art. 38 al. 2 aboliziun 2020-072 15-12-2020 01-01-2021 Art. 39 aboliziun 2020-072 15-12-2020 01-01-2021 Art. 40 aboliziun 2020-072 15-12-2020 01-01-2021 Art. 41 aboliziun 2020-072 15-12-2020 01-01-2021 Art. 42 midada dal titel 2020-072 15-12-2020 01-01-2021 Art. 42 al. 1 midada 2020-072 15-12-2020 01-01-2021 Art. 42 al. 2 integraziun 2020-072 15-12-2020 01-01-2021 Art. 42 al. 3 integraziun 2020-072 15-12-2020 01-01-2021 Art. 42 al. 4 integraziun 2020-072 15-12-2020 01-01-2021 Art. 43 al. 1 midada 2020-072 15-12-2020 01-01-2021 Art. 43 al. 3 aboliziun 2020-072 15-12-2020 01-01-2021 Art. 44 aboliziun 2020-072 15-12-2020 01-01-2021 Art. 45 midada dal titel 2020-072 15-12-2020 01-01-2021 Art. 45 al. 1 midada 2020-072 15-12-2020 01-01-2021 Titel 8. midada 2020-072 15-12-2020 01-01-2021 Art. 47a integraziun 2020-072 15-12-2020 01-01-2021 Titel 8.a integraziun 2020-072   13     920.110    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 03-12-2012 01-01-2013 emprima versiun - Art. 2 al. 2 25-04-2017 01-07-2017 midada 2017-018 Art. 8a 08-09-2015 01-01-2016 integraziun 2015-034 Art. 12 al. 1 15-12-2020 01-01-2021 midada 2020-072 Art. 13 al. 1 15-12-2020 01-01-2021 midada 2020-072 Art. 14 15-12-2020 01-01-2021 midada dal titel 2020-072 Art. 14 al. 1 15-12-2020 01-01-2021 midada 2020-072 Art. 15 al. 1 08-09-2015 01-01-2016 midada 2015-034 Art. 15 al. 2 08-09-2015 01-01-2016 integraziun 2015-034 Art. 15 al. 2 15-12-2020 01-01-2021 midada 2020-072 Art. 15 al. 3 08-09-2015 01-01-2016 integraziun 2015-034 Art. 15 al. 4 08-09-2015 01-01-2016 integraziun 2015-034 Art. 15 al. 4 15-12-2020 01-01-2021 midada 2020-072 Art. 16 al. 1 15-12-2020 01-01-2021 midada 2020-072 Art. 17 al. 1 15-12-2020 01-01-2021 midada 2020-072 Art. 19 al. 1 25-04-2017 01-07-2017 midada 2017-018 Art. 19 al. 1, a) 25-04-2017 01-07-2017 integraziun 2017-018 Art. 19 al. 1, b) 25-04-2017 01-07-2017 integraziun 2017-018 Art. 20 al. 1 15-12-2020 01-01-2021 midada 2020-072 Art. 21 al. 1 15-12-2020 01-01-2021 midada 2020-072 Art. 21 al. 1bis 15-12-2020 01-01-2021 integraziun 2020-072 Art. 22 al. 1 15-12-2020 01-01-2021 midada 2020-072 Art. 22 al. 2 15-12-2020 01-01-2021 aboliziun 2020-072 Art. 22 al. 3 15-12-2020 01-01-2021 aboliziun 2020-072 Art. 24 al. 1 15-12-2020 01-01-2021 midada 2020-072 Art. 24 al. 3 25-04-2017 01-07-2017 integraziun 2017-018 Art. 34 15-12-2020 01-01-2021 midada dal titel 2020-072 Art. 34 al. 3 15-12-2020 01-01-2021 integraziun 2020-072 Art. 34 al. 4 15-12-2020 01-01-2021 integraziun 2020-072 Art. 34 al. 5 15-12-2020 01-01-2021 integraziun 2020-072 Art. 35 al. 1 08-09-2015 01-01-2016 midada 2015-034 Art. 36 al. 1 15-12-2020 01-01-2021 midada 2020-072 Art. 36 al. 1bis 15-12-2020 01-01-2021 integraziun 2020-072 Art. 36 al. 2 15-12-2020 01-01-2021 midada 2020-072 Art. 36 al. 3 15-12-2020 01-01-2021 integraziun 2020-072 Art. 37 15-12-2020 01-01-2021 aboliziun 2020-072 Art. 38 15-12-2020 01-01-2021 midada dal titel 2020-072 Art. 38 al. 1 15-12-2020 01-01-2021 midada 2020-072 Art. 38 al. 2 15-12-2020 01-01-2021 aboliziun 2020-072 Art. 39 15-12-2020 01-01-2021 aboliziun 2020-072 Art. 40 15-12-2020 01-01-2021 aboliziun 2020-072 Art. 41 15-12-2020 01-01-2021 aboliziun 2020-072 Art. 42 15-12-2020 01-01-2021 midada dal titel 2020-072 Art. 42 al. 1 15-12-2020 01-01-2021 midada 2020-072 Art. 42 al. 2 15-12-2020 01-01-2021 integraziun 2020-072 Art. 42 al. 3 15-12-2020 01-01-2021 integraziun 2020-072 Art. 42 al. 4 15-12-2020 01-01-2021 integraziun 2020-072 Art. 43 al. 1 15-12-2020 01-01-2021 midada 2020-072 Art. 43 al. 3 15-12-2020 01-01-2021 aboliziun 2020-072 Art. 44 15-12-2020 01-01-2021 aboliziun 2020-072 Art. 45 15-12-2020 01-01-2021 midada dal titel 2020-072 Art. 45 al. 1 15-12-2020 01-01-2021 midada 2020-072 Titel 8. 15-12-2020 01-01-2021 midada 2020-072 Art. 47a 15-12-2020 01-01-2021 integraziun 2020-072 Titel 8.a 15-12-2020 01-01-2021 integraziun 2020-072 Art. 53a 08-09-2015 01-01-2016 integraziun 2015-034  14     	1. Procedura da runcada 	Art. 1 Permissiuns da runcar 1. consentiment 	Art. 2 2. cumpensaziun reala 	Art. 3 Garanzia 1. princip 	Art. 4 2. obligaziun da prestaziun 	Art. 5 3. garanzia finanziala a. princip 	Art. 6 b. post da deposits, tschains da chapital e controlla 	Art. 7 c. deliberaziun 	Art. 8 4. projects gronds 	Art. 8a * Fond da cumpensaziun per runcadas  	2. Procedura da determinaziun dal guaud 	Art. 9 Basa per la determinaziun dal guaud 	Art. 10 Coordinaziun cun la planisaziun d'utilisaziun 	Art. 11 Custs en la procedura coordinada  	3. Edifizis e stabiliments forestals 	Art. 12 Noziun 	Art. 13 Approvaziun dal project 	Art. 14 Project da construcziun * 	Art. 15 Calculaziun da la contribuziun chantunala  	4. Guaud e planisaziun dal territori 	Art. 16 Edifizis e stabiliments pitschens forestals 	Art. 17 Edifizis e stabiliments pitschens betg forestals 1. noziun 	Art. 18 2. princips da procedura  	5. Protecziun dal guaud 	5.1. donns da guaud, utilisaziuns dischavantagiusas e substanzas privlusas per l'ambient 	Art. 19 Donns da guaud 1. noziun 	Art. 20 2. surveglianza 	Art. 21 3. incendis da guaud e custs da stizzar fieu 	Art. 22 4. prevenziun e reparaziun da donns da guaud 	Art. 23 5. eveniments extraordinaris 	Art. 24 Utilisaziuns dischavantagiusas 	Art. 25 Substanzas privlusas per l'ambient  	5.2. Traffic motorisà 	Art. 26 Noziun da la via da guaud 	Art. 27 Excepziuns dal scumond da traffic 	Art. 28 Signalisaziun   	6. Cultivaziun dal guaud 	Art. 29 Princip 	Art. 30 Guauds da pastgira e selvas 	Art. 31 Semenza forestala da multiplicaziun 	Art. 32 Utilisaziun da la laina 	Art. 33 Promoziun da la vendita 	Art. 34 Reservats da guaud 1. reservats da guaud natiral e spezial, inslas da laina veglia, bostgs da biotop * 	Art. 35 2. determinaziun da reservats da guaud 	Art. 36 3. regulaziuns en ils reservats da guaud  	7. Scolaziun e furmaziun supplementara da las lavurantas e dals lavurants da guaud 	Art. 37 * … 	Art. 38 Cumpetenza ed organisaziun da la scolaziun da basa obligatorica * 	Art. 39 * … 	Art. 40 * … 	Art. 41 * … 	Art. 42 Scolaziun equivalenta * 	Art. 43 Contribuziun chantunala 	Art. 44 * … 	Art. 45 Scolaziun mancanta * 	Art. 46 Controlla  	8. Cunvegnas da prestaziun, prescripziuns da project ed infurmaziun * 	Art. 47 Cunvegna da prestaziun 	Art. 47a * Prescripziuns da project 	Art. 48 Infurmaziun  	8.a Disposiziuns penalas * 	Art. 49 Denunzia penala 1. princip 	Art. 50 2. cuntravenziuns minimalas  	9. Disposiziuns finalas 	Art. 51 Aboliziun dal dretg vertent 	Art. 52 Disposiziuns transitoricas 1. distanzas dal guaud 	Art. 53 2. deposits forestals 	Art. 53a * 3. calculaziun da la contribuziun chantunala 	Art. 54 Entrada en vigur   		2020-12-30T09:17:47+0100 	"7001 Chur" 	"Gesetzessammlung Kanton Graubünden"


canton: gr

abbreviation: OMIR

pdf_content: 920.150 - Ordinaziun davart il management integral da las ristgas tar privels da la natira (OMIR)    920.150   Ordinaziun davart il management integral da las ristgas tar  privels da la natira (OMIR)  dals 15-12-2020 (versiun dals 01-01-2021)  Sa basond sin l'art. 19 da la Lescha federala davart il guaud 1), sin l'art. 15 al. 1 lit. c  da  l'Ordinaziun  davart  il  guaud2),  sin  l'art.  21  al.  1  da  l'Ordinaziun  davart  la  correcziun dals curs d'aua3) sco er sin l'art. 28 e sin l'art. 31 da la Lescha chantunala  davart il guaud4)  relaschada da la Regenza ils 15 da december 2020  1. Disposiziuns generalas  Art.  1 Intent 1 Questa ordinaziun regla il sectur da la prevenziun dal management integral da las  ristgas tar privels da la natira.  Art.  2 Definiziun 1 Il management integral da las ristgas tar privels da la natira designescha il proceder   sistematic per registrar, per reducir e per documentar las ristgas cun agid da las basas   necessarias concernent ils privels e las ristgas, da las finamiras da protecziun e da la   planisaziun integrala da las mesiras per obtegnair in nivel da segirezza acceptabel tar   privels da la natira.  Art.  3 Cumpetenzas 1 L'Uffizi da guaud e privels da la natira (uffizi) è il post chantunal spezialisà en il   sectur da la prevenziun dal management integral da las ristgas tar privels da la natira.  1) CS 921.0 2) CS 921.01 3) CS 721.100.1 4) DG 920.100  * tabellas da las modificaziuns a la fin dal relasch   1   http://db.clex.ch/link/Bund/921.0/rm https://www.gr-lex.gr.ch/data/920.100/rm http://db.clex.ch/link/Bund/721.100.1/rm http://db.clex.ch/link/Bund/921.01/rm   920.150    2 L'uffizi è il post spezialisà responsabel per giuditgar ils avertiments da l'aura e da  privels da la natira dals posts federals per mauns dals posts ch'èn responsabels tenor   la legislaziun davart la protecziun da la populaziun.  2. Giudicament dals privels  Art.  4 Basas concernent ils privels e las ristgas 1 Tar las basas concernent ils privels e las ristgas che l'uffizi sto elavurar, quintan en   spezial: a) il cataster e las analisas d'eveniments; b) il cataster da las ovras da protecziun; c) las chartas da privels; d) las chartas d'infurmaziun da privels; e) las chartas d'infurmaziun da ristgas; f) las datas per il monitoring da privels da la natira.  Art.  5 Areals da registraziun 1 Ils  areals  da  registraziun  vegnan  determinads  da  l'uffizi  en  enclegientscha  cun  l'Uffizi per il svilup dal territori e publitgads en furma cunvegnenta.  Art.  6 Cunvegnas da prestaziun per il cataster d'eveniments e per il cataster  da las ovras da protecziun  1 Per garantir ch'il cataster d'eveniments e ch'il cataster da las ovras da protecziun   sajan  cumplets  fa  l'uffizi  cunvegnas  da  prestaziun  cun  ils  gestiunaris  da  l'infrastructura responsabels.  Art.  7 Stgalims dal giudicament dals privels 1 Ordaifer ils areals da registraziun giuditgescha l'uffizi la periclitaziun potenziala  cun agid da las chartas d'infurmaziun da privels ed, en spezial tar meds da traffic,   integrond il cataster d'eveniments. 2 Entaifer ils areals da registraziun giuditgescha l'uffizi  la periclitaziun potenziala   cun las chartas da privel. 3 Il  giudicament  detaglià  da  la  periclitaziun  potenziala  è  ina  part  dals  projects  forestals. En sia funcziun sco manader da project procura l'uffizi ch'il giudicament  vegnia fatg. 4 Per ulteriurs projects po l'uffizi giuditgar sin dumonda la periclitaziun potenziala  laschond prender posiziun.  2       920.150   3. Giudicament da las ristgas  Art.  8 Analisa da las ristgas 1 L'uffizi elavura chartas d'infurmaziun da ristgas per ils areals da registraziun sco er   per ils meds da traffic naziunals e chantunals. 2 L'analisa detagliada da las ristgas è ina part dals projects forestals. En sia funcziun  sco manader da project procura l'uffizi ch'il giudicament vegnia fatg. 3 Per ulteriurs projects po l'uffizi giuditgar sin dumonda la periclitaziun potenziala  laschond prender posiziun.  Art.  9 Valitaziun da las ristgas cun finamiras da protecziun 1 L'uffizi valitescha las ristgas per ils areals da registraziun sco er per ils meds da  traffic naziunals e chantunals ed eruescha il basegn d'agir a maun da matrizas da  finamiras da protecziun (cf. agiuntas 1 e 2). 2 La valitaziun da las ristgas a maun da las finamiras da protecziun per privels da la  natira ch'èn renconuschidas en l'entira Svizra, è ina part dals projects forestals. En  sia funcziun sco manader da project procura l'uffizi che la valitaziun vegnia fatga. 3 Per ulteriurs projects po l'uffizi valitar sin dumonda las ristgas laschond prender  posiziun.  Art.  10 Dialog davart las ristgas 1 L'uffizi gida ad infurmar davart las enconuschientschas da las ristgas potenzialas  ord privels da la natira.  4. Mesiras da protecziun  Art.  11 Planisaziun integrala da las mesiras 1 Per ils areals da registraziun sco er per ils meds da traffic naziunals e chantunals  eruescha l'uffizi – sa basond sin las basas concernent ils privels e las ristgas – ina   survista  da  las  cumbinaziuns  pussaivlas  da  las  mesiras  planisatoricas,   organisatoricas, biologicas e forestalas. 2 En  sia  funcziun  sco  manader  da  project  eruescha  l'uffizi  –  cun  agid  d'ina  planisaziun integrala da las mesiras – quellas mesiras che han il pli grond effect sin  ils custs. 3 Per ulteriurs projects po l'uffizi  far sin dumonda la planisaziun integrala da las  mesiras laschond prender posiziun. 4 Las mesiras da protecziun na dastgan betg chaschunar transferiments decisivs dals  privels e da las ristgas.   3     920.150    4.1. MESIRAS PLANISATORICAS  Art.  12 Cumissiuns da privel 1 Mintga  cumissiun  da  privel  consista  da  trais  commembras  e  commembers:  in  parsura,  ina  commembra  u  in  commember  permanent  ed  ina  commembra  u  in   commember betg permanent.  Las commembras ed ils  commembers  èn per  regla  collavuraturas e collavuraturs da l'uffizi che adempleschan questa incumbensa cun  exequir lur funcziun. 2 L'uffizi  procura  per  la  furmaziun  supplementara  da  las  commembras  e  dals  commembers da la Cumissiun da privel e regla l'organisaziun da quella.  Art.  13 Plan da la Cumissiun da privel 1 Ils  areals  da registraziun vegnan giuditgads en tut  il  chantun cun il  plan da la   Cumissiun da privel. 2 Entaifer ils areals da registraziun vegn dividida la periclitaziun potenziala en il plan   da la Cumissiun da privel en periclitaziun considerabla (cotschen) ed en periclitaziun  mesauna (blau). 3 Las mesiras organisatoricas na vegnan betg resguardadas en il plan da la Cumissiun  da privel. 4 Las mesiras architectonicas e biologicas pon vegnir resguardadas en il plan da la  Cumissiun da privel. 5 Il protocol da la Cumissiun da privel è ina part integrala dal plan da la Cumissiun  da privel.  Art.  14 Adattaziun dal plan da la Cumissiun da privel 1 Il plan da la Cumissiun da privel sto vegnir controllà e sche necessari adattà, sche: a) l'urden fundamental vegn revedì; b) la periclitaziun sa mida; c) i vegn applitgada ina nova metoda per giuditgar ils privels.  Art.  15 Giudicament dals privels cas per cas 1 Ordaifer ils areals da registraziun giuditgeschan sin dumonda las cumissiuns da  privel ils privels cas per cas.  4.2. MESIRAS ORGANISATORICAS  Art.  16 Cussegliadra locala u cussegliader local da privels da la natira 1 Il chantun dat la pussaivladad a las vischnancas da laschar scolar ina cussegliadra  locala u in cussegliader local da privels da la natira.  4       920.150   2 La cussegliadra locala u il cussegliader local da privels da la natira cusseglia la   vischnanca, il Stab directiv communal e las forzas d'acziun co ir enturn cun privels   da la natira. 3 En enclegientscha cun l'Uffizi da militar e da protecziun civila fixescha l'uffizi il   cuntegn  e  l'organisaziun  da  la  scolaziun  e  da  la  furmaziun  supplementara  da  la  cussegliadra locala u dal cussegliader local da privels da la natira.  Art.  17 Planisaziuns per cas d'urgenza tar privels da la natira 1 Sin dumonda da la vischnanca po l'uffizi  surpigliar la direcziun dal project per  elavurar e per actualisar planisaziuns per cas d'urgenza tar privels da la natira. La  direcziun dal project per il process da privel Aua exequescha l'uffizi ensemen cun  l'Assicuranza d'edifizis. 2 Il  criteri  decisiv  per  subvenziunar  las  planisaziuns  per  cas  d'urgenza  è  quel  d'integrar ina cussegliadra locala u in cussegliader local da privels da la natira en il   Stab directiv communal. 3 Il proceder e l'actualisaziun da las planisaziuns per cas d'urgenza tar privels da la   natira concernent il process da privel Aua fixescha l'uffizi – en enclegientscha cun  l'Assicuranza d'edifizis e cun l'Uffizi da construcziun bassa – sco post spezialisà per   la correcziun dals curs d'aua.  Art.  18 Cussegliaziun 1 L'uffizi po cussegliar vischnancas e terzs responsabels co ir enturn cun privels da la  natira e co dumagnar eveniments da la natira.   5     920.150    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 15-12-2020 01-01-2021 relasch emprima versiun 2020-073  6       920.150   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 15-12-2020 01-01-2021 emprima versiun 2020-073   7      920.150-A1       1    Agiunta 1: Matriza da las finamiras da protecziun per  abitadis (art. 9 al. 1)   (Versiun dal 1. da schaner 2021)   1. Giudicament dals privels (directivas svizras)                        2. Bains protegids    Zonas da construcziun or dal plan d'utilisaziun (ev. plan directiv)     Areals da registraziun oransch     Areals da registraziun verd     Edifizis singuls betg abitads, utilisaziun agricula intensiva, guaud da protecziun       Cotschen:  Donns considerabels vi d'edifizis, fin a la  destrucziun. Ils umans entaifer ed ordaifer  ils edifizis èn periclitads fermamain. Ils  stabiliments d'infrastructura èn donnegiads  fermamain, interruts.  Blau:  Donns pli gronds, la stabilitad da l'edifizi n'è  betg periclitada. Ils umans cunzunt ordaifer  l'edifizi èn periclitads. Ils stabiliments d'infra- structura èn donnegiads, interruts per in curt  temp.  Mellen:  Donns pli levs vi d'edifizis. Ils umans er ordaifer  edifizis n'èn strusch periclitads. Impediments  per stabiliments d'infrastructura.   Intensitad  ferma           mesauna          debla                   30                      100                     300    Durada da repetiziun, onns      920.150-A1       2      3. Basegn d'agir    Controllar las ovras da protecziun per reducir la zona da privel (cotschen a blau u ad alv)   u per dezonar      Proteger (analisa da las ristgas per sclerir il gener da las mesiras)     Examinar (analisa da las ristgas per sclerir la necessitad da prender mesiras)     Tolerar (en general n'èsi necessari da prender naginas mesiras)     4. Zonas da construcziun or dal plan d'utilisaziun                                   Intensitad   ferma           mesauna         debla                   30                      100                     300    Durada da repetiziun, onns      920.150-A1       3    5. Areals da registraziun oransch                        6. Areals da registraziun verd                          – abitadis pitschens serrads   – edifizis singuls abitads permanentamain  – edifizis da mastergn e d'industria  – stabiliments da temp liber e da sport  – campadis      Intensitad   ferma           mesauna         debla                   30                      100                     300    Durada da repetiziun, onns   – edifizis singuls abitads temporarmain  (inclusiv edifizis d'alp cun dimora durant  l'emna temporara)   – plirs edifizis betg abitads  – puras valurs materialas,    però valur considerabla   (> 50 000.– fr. fin 100 000.– fr.)   – stallas cun animals      Intensitad  ferma           mesauna          debla                   30                      100                     300    Durada da repetiziun, onns     920.150-A1       4      7. Edifizis singuls betg abitads, utilisaziun agricula intensiva,  guaud da protecziun*                          * La valitaziun da las ristgas tutga al champ da cumpetenza da las vischnancas   – singuls edifizis betg abitads  – puras valurs materialas,    valurs betg considerablas   (< 20 000.– fr. fin 50 000.– fr.)   – surfatschas agriculas cun utilisaziun  intensiva   – guaud da protecziun      Intensitad  ferma           mesauna          debla                   30                      100                     300    Durada da repetiziun, onns      920.150-A2       1    Agiunta 2: Matriza da las finamiras da protecziun per  meds da traffic (art. 9 al. 1)   (Versiun dal 1. da schaner 2021)   1. Bains protegids    lingias da viafier     vias naziunalas     vias chantunalas     vias chantunala da colliaziun     vias communalas (cun rumida da la naiv)     ulteriuras vias (privatas, forestalas, agriculas)     sendas e vias da viandar     2. Basegn d'agir    Proteger (analisa da las ristgas per sclerir il gener da las mesiras)     Examinar (analisa da las ristgas per sclerir la necessitad da prender mesiras)     Tolerar (en general n'èsi necessari da prender naginas mesiras)       920.150-A2       2      3. Lingias da viafier (Viafier retica)                        4. Vias naziunalas                        Ils meds da traffic pon subir gronds donns  ed esser interruts durant emnas.         Ils meds da traffic pon esser donnegiads  ed interruts per in curt temp. I ston vegnir  fatgas reparaturas cun lavur e custs  raschunaivels entaifer dis.      Deposits sin meds da traffic pon bain  chaschunar ina interrupziun dal traffic tras  lavurs da rumida, ils donns èn però mo  minimals e reparabels entaifer uras.   Conse- quenza  gronda         mesauna            pitschna     1     10      30                      100                     300    Durada da repetiziun, onns   Ils meds da traffic pon subir gronds donns  ed esser interruts durant emnas.        Ils meds da traffic pon esser donnegiads  ed interruts per in curt temp. I ston vegnir  fatgas reparaturas cun lavur e custs  raschunaivels entaifer dis.      Deposits sin meds da traffic pon bain  chaschunar ina interrupziun dal traffic tras  lavurs da rumida, ils donns èn però mo  minimals e reparabels entaifer uras.   Conse- quenza  gronda         mesauna            pitschna     1     10      30                      100                     300    Durada da repetiziun, onns      920.150-A2       3    5. Vias principalas chantunalas                        6. Vias chantunala da colliaziun    Per exempel: unica avertura d'in lieu, d'ina staziun u d'in auter stabiliment da prove- diment impurtant                          Ils meds da traffic pon subir gronds donns  ed esser interruts durant emnas.         Ils meds da traffic pon esser donnegiads  ed interruts per in curt temp. I ston vegnir  fatgas reparaturas cun lavur e custs  raschunaivels entaifer dis.      Deposits sin meds da traffic pon bain  chaschunar ina interrupziun dal traffic tras  lavurs da rumida, ils donns èn però mo  minimals e reparabels entaifer uras.   Conse- quenza  gronda         mesauna          pitschna     1     10      30                      100                     300    Durada da repetiziun, onns   Ils meds da traffic pon subir gronds donns  ed esser interruts durant emnas.         Ils meds da traffic pon esser donnegiads  ed interruts per in curt temp. I ston vegnir  fatgas reparaturas cun lavur e custs  raschunaivels entaifer dis.      Deposits sin meds da traffic pon bain  chaschunar ina interrupziun dal traffic tras  lavurs da rumida, ils donns èn però mo  minimals e reparabels entaifer uras.   Conse- quenza  gronda         mesauna          pitschna     1     10      30                      100                     300    Durada da repetiziun, onns     920.150-A2       4      7. Vias communalas (cun rumida da la naiv)                        8. Ulteriuras vias (privatas, forestalas, agriculas)*                         * La valitaziun da las ristgas tutga al champ da cumpetenza da las vischnancas   Ils meds da traffic pon subir gronds donns  ed esser interruts durant emnas.         Ils meds da traffic pon esser donnegiads  ed interruts per in curt temp. I ston vegnir  fatgas reparaturas cun lavur e custs  raschunaivels entaifer dis.      Deposits sin meds da traffic pon bain  chaschunar ina interrupziun dal traffic tras  lavurs da rumida, ils donns èn però mo  minimals e reparabels entaifer uras.   Conse- quenza  gronda         mesauna          pitschna     1     10      30                      100                     300    Durada da repetiziun, onns   Ils meds da traffic pon subir gronds donns  ed esser interruts durant emnas.        Ils meds da traffic pon esser donnegiads  ed interruts per in curt temp. I ston vegnir  fatgas reparaturas cun lavur e custs  raschunaivels entaifer dis.      Deposits sin meds da traffic pon bain  chaschunar ina interrupziun dal traffic tras  lavurs da rumida, ils donns èn però mo  minimals e reparabels entaifer uras.   Conse- quenza  gronda         mesauna          pitschna     1     10      30                      100                     300    Durada da repetiziun, onns    	1. Disposiziuns generalas 	Art. 1 Intent 	Art. 2 Definiziun 	Art. 3 Cumpetenzas  	2. Giudicament dals privels 	Art. 4 Basas concernent ils privels e las ristgas 	Art. 5 Areals da registraziun 	Art. 6 Cunvegnas da prestaziun per il cataster d'eveniments e per il cataster da las ovras da protecziun 	Art. 7 Stgalims dal giudicament dals privels  	3. Giudicament da las ristgas 	Art. 8 Analisa da las ristgas 	Art. 9 Valitaziun da las ristgas cun finamiras da protecziun 	Art. 10 Dialog davart las ristgas  	4. Mesiras da protecziun 	Art. 11 Planisaziun integrala da las mesiras 	4.1. Mesiras planisatoricas 	Art. 12 Cumissiuns da privel 	Art. 13 Plan da la Cumissiun da privel 	Art. 14 Adattaziun dal plan da la Cumissiun da privel 	Art. 15 Giudicament dals privels cas per cas  	4.2. Mesiras organisatoricas 	Art. 16 Cussegliadra locala u cussegliader local da privels da la natira 	Art. 17 Planisaziuns per cas d'urgenza tar privels da la natira 	Art. 18 Cussegliaziun    		2020-12-30T10:21:22+0100 	"7001 Chur" 	"Gesetzessammlung Kanton Graubünden"


abbreviation: OPF

pdf_content: Ordinaziun davart la planisaziun forestala (OPF)    920.600   Ordinaziun davart la planisaziun forestala (OPF)  dals 13-05-2014 (versiun dals 01-09-2014)  sa basond sin l'art. 36 da la lescha chantunala davart il guaud1)  relaschada da la regenza ils 13 da matg 2014  1. Plan per il svilup dal guaud  Art.  1 Intent 1 Il  plan  per  il  svilup  dal  guaud  regla  la  cultivaziun  dal  guaud  en  moda  intermanaschiala e per l'entira surfatscha.  Art.  2 Proceder da la planisaziun 1 Il plan per il svilup dal guaud vegn fatg sut la direcziun da l'uffizi. 2 Las  vischnancas  e  la  populaziun  pon  cooperar  tar  la  planisaziun.  Avant  che  cumenzar  a  planisar  vegnan  ellas  infurmadas  tras  l'uffizi  davart  las  finamiras  e   davart il proceder da la planisaziun.  Art.  3 Documents da planisaziun 1 Per la planisaziun èn decisivs spezialmain ils suandants documents: a) las relaziuns al lieu ed il stadi dal guaud; b) las relaziuns da proprietad e d'utilisaziun; c) las planisaziuns directivas e d'utilisaziun en vigur approvadas; d) ils inventaris federals e l'inventari chantunal davart la protecziun dals biotops; e) las planisaziuns dal dretg da protecziun da las auas approvadas en il rom dals   indrizs forestals d'infrastructura previs.  1) DG 920.100  * tabellas da las modificaziuns a la fin dal relasch   1   http://www.gr-lex.gr.ch/data/920.100/rm   920.600    Art.  4 Cuntegn da la planisaziun 1 En  il  rom  da  la  planisaziun  ston  vegnir  resguardads  en  spezial  ils  suandants   interess: a) protecziun cunter privels da la natira; b) producziun e provediment da laina; c) protecziun  da  la  natira  e  da  la  cuntrada,  en  spezial  reservats  da  guaud  e   biotops da guaud rars; d) recreaziun e turissem; e) agricultura; f) spazi da viver da la selvaschina; g) infrastructura.  Art.  5 Sboz da planisaziun per l'exposiziun publica 1 Il servetsch forestal chantunal elavura – integrond ils uffizis chantunals pertutgads,   las vischnancas e la populaziun – il sboz da planisaziun per l'exposiziun publica.  Quest sboz cuntegna: a) las finamiras a lunga vista (funcziuns dal guaud); b) las mesiras generalas da gener selvicultural ed infrastructural; c) il basegn da coordinaziun; d) las prescripziuns da controlla; e) las disposiziuns impegnativas.  Art.  6 Exposiziun publica ed approvaziun 1 La publicaziun e l'exposiziun publica dal plan, la cooperaziun da la populaziun, la   decisiun tras las vischnancas sco er l'approvaziun dal plan tras la regenza sa drizzan   tenor l'artitgel 37 alinea 3 e tenor l'artitgel 38 da la lescha chantunala davart il guaud  dals 11 da zercladur 2012. 2 Las  propostas  e  las  objecziuns  en  il  rom  da  l'exposiziun  publica  ston  vegnir   tramessas a l'uffizi.  Art.  7 Controlla 1 La controlla d'execuziun e da success è chaussa da l'uffizi.  Art.  8 Repassada 1 Propostas da repassar il plan per il svilup dal guaud ston vegnir drizzadas a l'uffizi.   Quel examinescha la proposta ed iniziescha eventualmain la procedura per repassar   il plan. 2 Pitschnas  midadas  po  far  l'uffizi.  La  vischnanca  pertutgada  sto  vegnir  tadlada  ordavant.  2       920.600   2. Plan da manaschi  Art.  9 Intent 1 Il  plan da manaschi regla la cultivaziun dal guaud tras ils manaschis forestals e  garantescha la realisaziun dal plan per il svilup dal guaud.  Art.  10 Cumpetenza 1 La  planisaziun  dal  manaschi  è  ina  incumbensa  da  las  proprietarias  e  dals  proprietaris da guaud. L'uffizi als sustegna per elavurar il plan. 2 Pliras proprietarias e plirs proprietaris da guaud pon elavurar – cun il consentiment   da l'uffizi – in plan da manaschi cuminaivel. 3 Per guauds da protecziun che n'èn betg suttamess a l'obligaziun da far in plan da  manaschi elavura la direcziun da l'uffizi  forestal  da revier, cun la cooperaziun da  l'uffizi, ina planisaziun selviculturala.  Art.  11 Proceder da la planisaziun 1 Il proceder da la planisaziun vegn fixà tras la proprietaria u il proprietari da guaud,  tras la direcziun e tras l'uffizi. Latiers tutgan en spezial: a) la determinaziun da las surfatschas da guaud che ston vegnir observadas en la    fotografia or da l'aria ed en la cuntrada ubain mo en la fotografia or da l'aria; b) la cooperaziun da la direcziun en la planisaziun; c) l'elavuraziun dal preventiv dals custs; d) la planisaziun dals termins. 2 L'uffizi sto vegnir infurmà annualmain davart il progress da la planisaziun.  Art.  12 Documents da basa 1 Ils documents da basa per la planisaziun dal manaschi èn: a) il plan per il svilup dal guaud; b) la surfatscha da guaud e la repartiziun dal guaud en classas da manaschi; c) la constataziun per effectiv dal stadi dal guaud e dal svilup dal guaud; d) il stadi da l'infrastructura da manaschi; e) ils resultats da la controlla da l'execuziun e dal success. 2 Ils ulteriurs detagls da la procuraziun da la basa regla l'uffizi.  Art.  13 Elavuraziun dal plan 1 Las proprietarias ed ils proprietaris da guaud èn cumpetents  e responsabels per  l'elavuraziun dal plan. 2 La registraziun dal stadi dal guaud e la planisaziun selviculturala en guauds da   protecziun cun ina funcziun impurtanta per la biodiversitad ston vegnir fatgas per   regla tras la direcziun da l'uffizi forestal da revier.   3     920.600    Art.  14 Cuntegn da la planisaziun 1 Il plan da manaschi cuntegna en spezial: a) l'analisa dal stadi dal guaud e dal svilup dal guaud; b) las experientschas selviculturalas ed ils coeffizients dal retgav da la perioda   precedenta; c) il giudicament da la durabilitad da l'uffizi; d) las finamiras da manaschi e lur accordanza cun il plan per il svilup dal guaud; e) la planisaziun selviculturala e la calculaziun dal tagl annual; f) las prescripziuns da controlla. 2 Ils ulteriurs detagls regla l'uffizi.  Art.  15 Examinaziun ed approvaziun 1 Il plan da manaschi sto vegnir: a) inoltrà a l'uffizi per l'examinaziun preliminara; b) decidì da la proprietaria u dal proprietari da guaud; c) approvà da l'uffizi.  Art.  16 Controlla da la duraivladad 1 Las  mesiras  realisadas  ston  vegnir  registradas  en la  banca da  datas  chantunala  (LeiNa). L'uffizi fixescha la furma, il cuntegn e la dimensiun da l'endataziun. 2 L'uffizi examinescha che las prescripziuns da duraivladad vegnian observadas e sto  infurmar  las  proprietarias  ed  ils  proprietaris  da  guaud  a  temp  davart  ils  svilups  sbagliads.  Art.  17 Revisiun 1 Il  plan da manaschi  sto  vegnir  reexaminà  suenter  la scadenza da la perioda da  planisaziun, il pli tard però suenter 12 onns u sche l'uffizi ordinescha ina revisiun  suenter ch'igl ha dà grondas midadas. 2 La proprietaria u il proprietari da guaud decida en enclegientscha cun l'uffizi davart   il gener e la dimensiun da la revisiun.  Art.  18 Finanziaziun 1 L'uffizi metta a disposiziun gratuitamain a las proprietarias ed als proprietaris da  guaud ils suandants documents da planisaziun: a) ina determinaziun ed ina interpretaziun da l'effectiv sin basa da las datas da   renconuschientscha a distanza; b) il  plan dal guaud cun ils cunfins  da proprietad e cun la determinaziun dal    guaud ch'è impegnativa per il plan da manaschi; c) ina banca da datas cun las datas da la registraziun da l'effectiv; d) las chartas dal stadi e da las mesiras per las caracteristicas da l'effectiv las pli    impurtantas.  4       920.600   2 Sche las registraziuns da l'effectiv vegnan endatadas en in sistem digital admess da  l'uffizi, survegn la proprietaria u il proprietari da guaud ina indemnisaziun pauschala  da maximalmain 50 pertschient dals custs renconuschids.  3. Disposiziuns finalas  Art.  19 Aboliziun dal dretg vertent 1 Las  disposiziuns  executivas  tar  la  planisaziun  forestala  dals  16 d'avrigl  1996  vegnan abolidas.  Art.  20 Entrada en vigur 1 Suenter che la confederaziun ha approvà questa ordinaziun, fixescha la regenza la   data da sia entrada en vigur1).  1) Mess en vigur cun CR dals 12 d'avust 2014 per il 1. da settember 2014   5     920.600    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 13-05-2014 01-09-2014 relasch emprima versiun -  6       920.600   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 13-05-2014 01-09-2014 emprima versiun -   7    	1. Plan per il svilup dal guaud 	Art. 1 Intent 	Art. 2 Proceder da la planisaziun 	Art. 3 Documents da planisaziun 	Art. 4 Cuntegn da la planisaziun 	Art. 5 Sboz da planisaziun per l'exposiziun publica 	Art. 6 Exposiziun publica ed approvaziun 	Art. 7 Controlla 	Art. 8 Repassada  	2. Plan da manaschi 	Art. 9 Intent 	Art. 10 Cumpetenza 	Art. 11 Proceder da la planisaziun 	Art. 12 Documents da basa 	Art. 13 Elavuraziun dal plan 	Art. 14 Cuntegn da la planisaziun 	Art. 15 Examinaziun ed approvaziun 	Art. 16 Controlla da la duraivladad 	Art. 17 Revisiun 	Art. 18 Finanziaziun  	3. Disposiziuns finalas 	Art. 19 Aboliziun dal dretg vertent 	Art. 20 Entrada en vigur   		2018-06-06T02:55:33+0200 	"7001 Chur" 	"Gesetzessammlung Kanton Graubünden"


pdf_content:
Erlasse Kanton Graubünden    920.750   Cunvegna davart l'engrondiment ed il manaschi da  la scola interchantunala da selviculturs Maiavilla  (SISM)   Ils chantuns Uri, Sviz, Sursilvania, Sutsilvania, Glaruna, Zug, Schaffusa,  Appenzell dador, Appenzell dadens, Son Gagl, Grischun, 1) Turgovia e  Tessin sco er il principadi da Liechtenstein (parts contrahentas)   s'accordan applitgond las disposiziuns forestalas da la confederaziun:   I. Disposiziuns generalas   Art. 1  Per scolar selviculturas u selviculturs èn las parts contrahentas sa  cunvegnidas d'instituir ina fundaziun en il senn da l'artitgel 80 ss. CCS  che maina ina scola da selviculturs. 2)   Princip  Art. 2  1 La scola sa chatta a Maiavilla. Scola 2 Uschenavant che la scolaziun professiunala da las selviculturas e dals  selviculturs admetta quai, pon vegnir organisads er auters curs ed autras  occurrenzas.  3 En il rom da las prescripziuns legalas è la scola liberada da las taglias  chantunalas.   Art. 3  Ulteriurs chantuns pon sa participar a la cunvegna. Els ston pajar ina  summa adequata per acquistar il dretg da participaziun.   Participaziun a la  cunvegna   Art. 4  1 Mintga part contrahenta po desdir la cunvegna sin la fin d'in onn,  observond in termin da trais onns.   Desditga da la  cunvegna                                                                      1) approvà tras CCG dals 29 da matg 1992; M dals 12 da favrer 1991; PCG   1991/92, 120   2) cunvegna davart l'engrondiment ed il manaschi da la scola interchantunala da   selviculturs Maiavilla concludida ils 8 da fanadur 1971 da la conferenza da las  directuras forestalas e dals directurs forestals dals chantuns contrahents e dal  principadi da Liechtenstein; realisada ils 11 d'october 1972 tras las  represchentantas e tras ils represchentants autorisads dals chantuns e dal  principadi da Liechtenstein cun sutsegnar il document da fundaziun; approvada  ils 21 da favrer 1973 dal cussegl federal   1-7-2008 1     920.750 Cunvegna davart l'engrondiment ed il manaschi da la SISM     2 Prestaziuns finanzialas na vegnan betg restituidas.   II. Organisaziun   Art. 5  Ils organs èn: Organs  a) il cussegl da fundaziun;  b) la giunta dal cussegl da fundaziun;  c) l'organ da controlla;  d) la cumissiun d'examen;  e) la direcziun.   Art. 6  1 Il cussegl da fundaziun consista da mintgamai ina represchentanta u in  represchentant da la confederaziun e da las parts contrahentas. Ils  chantuns Grischun e Son Gagl designeschan duas represchentantas u dus  represchentants.   Cussegl da  fundaziun�a)  cumposiziun   2 Ina represchentanta u in represchentant da la federaziun da las  selviculturas e dals selviculturs svizzers po sa participar a las sesidas dal  cussegl da fundaziun. Ella u el ha vusch consultativa.   Art. 7  1 Il cussegl da fundaziun è l'organ suprem da la fundaziun e da  l'administraziun da la scola. I dat in urden da gestiun.   b) incumbensas   2 Il cussegl da fundaziun:  a) relascha prescripziuns cumplementaras, en spezial reglaments davart   l'organisaziun e davart il manaschi da la scola;  b) fixescha las incumbensas da la giunta dal cussegl da fundaziun, da la   cumissiun d'examen e da la direcziun da la scola;  c) approvescha il concept da gestiun ed ils plans d'instrucziun;  d) fixescha ils daners da scola e d'internat;  e) elegia las commembras ed ils commembers da la giunta dal cussegl   da fundaziun, da la cumissiun d'examen, la direcziun da la scola e las  persunas d'instrucziun spezialisadas;   f) approvescha projects d'engrondiment e da renovaziun, cun resalva  ch'ils credits necessaris vegnian concedids;   g) decida davart dumondas da participaziun d'ulteriurs chantuns e  fixescha la summa che sto vegnir pajada per acquistar la  participaziun;   h) determinescha las cundiziuns, sut las qualas vegnan admess scolaras  e scolars che n'èn betg vegnids delegads d'ina part contrahenta;   i) decida davart la summa dal deposit annual en la retenziun;  k) deliberescha il preventiv ed approvescha il rapport annual ed il quint;  l) deliberescha ils credits posteriurs.   2 1-7-2008     Cunvegna davart l'engrondiment ed il manaschi da la SISM 920.750     3 Il cussegl da fundaziun po delegar las incumbensas tenor l'alinea 2 literas  d, h ed l da questas disposiziuns a la giunta dal cussegl da fundaziun.   Art. 8  La giunta dal cussegl da fundaziun consista da 5 commembras e  commembers dal cussegl da fundaziun.   Giunta dal  cussegl da  fundaziun�a)  cumposiziun   Art. 9  La giunta dal cussegl da fundaziun: b) incumbensas  a) prepara las fatschentas dal cussegl da fundaziun ed al fa proposta;  b) surveglia l'execuziun dals conclus dal cussegl da fundaziun;  c) elavura in concept da gestiun;  d) tracta protestas e recurs cunter decisiuns e disposiziuns da la   direcziun da la scola e da la cumissiun d'examen.   Art. 10  1 Sco organ da controlla funcziuna la controlla da finanzas dal chantun  Grischun.   Organ da  controlla   2 Ella controlla il quint da chapital e da manaschi e fa annualmain rapport  e proposta per mauns dal cussegl da fundaziun.   Art. 11  1 La cumissiun d'examen sa cumpona da 5 commembras e commembers. Cumissiun   d'examen 2 Ella surveglia il manaschi da scola e prenda giu ils examens finals.   Art. 12  La direcziun directa da la scola è chaussa da la directura u dal directur  ch'è ina inschignera forestala u in inschigner forestal cun certificat federal  d'elegibladad.   Direcziun   Art. 13  La lescha davart la procedura en fatgs administrativs e constituziunals dal  chantun Grischun 1) vegn applitgada confurm al senn.   Dretg applitgabel   III. Manaschi da scola   Art. 14  Las scolaras ed ils scolars ston ademplir las pretensiuns fixadas dal dretg  federal.   Admissiun da  scolaras e da  scolars                                                                      1) remplazzada a partir dal 1. da schaner 2007 tras la lescha davart la giurisdicziun   administrativa, DG 370.100   1-7-2008 3   http://www.gr-lex.gr.ch/data/370.100/de   920.750 Cunvegna davart l'engrondiment ed il manaschi da la SISM     Art. 15  1 Ils chantuns Grischun, Son Gagl ed il principadi da Liechtenstein mettan  a disposiziun guauds e projects adattads sco er ulteriurs objects d'exercizi  per la scolaziun pratica.   Projects  d'exercizi   2 En cas da basegn mettan las ulteriuras parts contrahentas a disposiziun a  la scola objects adattads, nua ch'ella po transferir.   IV. Finanziaziun   Art. 16  1 Ils custs da gestiun vegnan cuvrids cun: Cuvrida dals   custs da gestiun a) il saldo activ da l'onn precedent;  b) las contribuziuns da la confederaziun;  c) las contribuziuns dals chantuns che han il dretg da delegar scolaras e   scolars, schebain ch'els n'èn betg partenaris da questa cunvegna;  d) ils daners da scola e d'internat;  e) las entradas da curs, d'occurrenzas e da lavurs dal persunal e da las   scolaras u dals scolars;  f) autras donaziuns.  2 Las parts contrahentas surpiglian ils custs restants.   Art. 17  Ils custs da construcziun vegnan cuvrids cun contribuziuns da la  confederaziun e cun prelevaziuns da las retenziuns. Las parts contrahentas  surpiglian ils custs restants.   Custs da  construcziun�a)  cuvrida   Art. 18  1 Per concepir, per engrondir e per renovar edifizis vegn fatga ina  retenziun.   b) retenziun   2 Ella vegn alimentada da:  a) deposits annuals fin a 2 pertschient da la valur d'assicuranza dals   edifizis;  b) summas per acquistar la participaziun tenor l'artitgel 3 alinea 2 da   questa cunvegna.   Art. 19  Las contribuziuns als custs da las parts contrahentas vegnan determinadas  annualmain a maun dal preventiv e dal quint.   Contribuziun als  custs da las parts  contrahentas�a)  determinaziun   Art. 20  1 La clav da repartiziun vegn determinada per mintgamai 5 onns. Decisivs  èn:   b) clav da  repartiziun   4 1-7-2008     Cunvegna davart l'engrondiment ed il manaschi da la SISM 920.750     a) il dumber da las scolaras e dals scolars da mintga part contrahenta  che ha frequentà la scola durant ils 5 onns precedents. Decisiv è il  domicil il mument da l'entrada en scola;   b) il dumber da selviculturas e da selviculturs engaschads per guauds  privats e publics sin il territori da mintga part contrahenta a la fin da  la perioda da taxaziun tenor litera a da questa disposiziun;   c) la populaziun da mintga part contrahenta a la fin da la perioda da  taxaziun tenor litera a da questa disposiziun. Decisivas èn las  statisticas uffizialas.   2 La basa tenor las literas a fin c da questa disposiziun vegn valitada en la  proporziun 2 a 2 ad 1.   Art. 21  Las parts dals custs da construcziun resultan da la clav da repartiziun  tenor l'artitgel 20 da questa cunvegna; q.v.d. da la clav vertenta il mument  dal conclus da construcziun.   Parts dals custs  da construcziun   V. Disposiziuns finalas e transitoricas   Art. 22  1 La cunvegna davart l'engrondiment ed il manaschi da la scola  interchantunala da selviculturs Maiavilla dals 8 da fanadur 1971 vegn  abolida.   Aboliziun da la  cunvegna  vertenta   2 Il fond da manaschi ed il fond da renovaziun vegnan schliads. Il mument  ch'i vegnan tractads il preventiv, il quint sco er ils projects d'engrondiment  e da renovaziun decida il cussegl da fundaziun davart il diever dals meds  finanzials da quests fonds.   Art. 23  Ils artitgels 16 fin 21 da questa cunvegna vegnan applitgads l'emprima  giada per l'onn da gestiun 1992 e per la finanziaziun da la renovaziun e da  l'engrondiment (project 1990).   Finanziaziun   Art. 24  La cunvegna basegna il consentiment da las parts contrahentas e  l'approvaziun dal cussegl federal.   Validitad  giuridica da la  cunvegna   Art. 25  La cunvegna entra en execuziun il 1. da schaner da l'onn suandant a  l'approvaziun dal cussegl federal. 1) Resalvà resta l'artitgel 23 da la  cunvegna.   Cumenzament da  l'execuziun   1-7-2008 5                                                                      1) entrada en vigur il 1. da schaner 1993 suenter l'approvaziun dal departament   federal da l'intern dals 3 da settember 1992    	I. Disposiziuns generalas 	Art. 1 	Princip 	Art. 2 	Scola 	Art. 3 	Participaziun a la cunvegna 	Art. 4 	Desditga da la cunvegna 	II. Organisaziun 	Art. 5 	Organs 	Art. 6 	Cussegl da fundaziun
a) cumposiziun 	Art. 7 	b) incumbensas 	Art. 8 	Giunta dal cussegl da fundaziun
a) cumposiziun 	Art. 9 	b) incumbensas 	Art. 10 	Organ da controlla 	Art. 11 	Cumissiun d'examen 	Art. 12 	Direcziun 	Art. 13 	Dretg applitgabel 	III. Manaschi da scola 	Art. 14 	Admissiun da scolaras e da scolars 	Art. 15 	Projects d'exercizi 	IV. Finanziaziun 	Art. 16 	Cuvrida dals custs da gestiun 	Art. 17 	Custs da construcziun
a) cuvrida 	Art. 18 	b) retenziun 	Art. 19 	Contribuziun als custs da las parts contrahentas
a) determinaziun 	Art. 20 	b) clav da repartiziun 	Art. 21 	Parts dals custs da construcziun 	V. Disposiziuns finalas e transitoricas 	Art. 22 	Aboliziun da la cunvegna vertenta 	Art. 23 	Finanziaziun 	Art. 24 	Validitad giuridica da la cunvegna 	Art. 25 	Cumenzament da l'execuziun  		2018-06-05T12:45:03+0200 	"7001 Chur" 	"Gesetzessammlung Kanton Graubünden"


pdf_content: Erlasse Kanton Graubünden    920.760   Document public davart l'instituziun da la  fundaziun "scola interchantunala da selviculturas e  selviculturs Maiavilla"   dals 11 d'october 1972     1 Davant il notar sutsegnà dal chantun Grischun, dr. Robert Schwarz a  Cuira, èn sa preschentads oz, ils 11 d'october 1972, a las 10.00, en la sala  da sesidas dal departament da finanzas e militar dal Grischun,  Steinbruchstrasse 20 a Cuira, per instituir ina fundaziun, ils  represchentants autorisads dal   chantun Uri chantun Appenzell dadens  chantun Sviz chantun Appenzell dador  chantun Sursilvania chantun Son Gagl  chantun Sutsilvania chantun Grischun  chantun Glaruna chantun Turgovia  chantun Zug chantun Tessin sco er dal  chantun Schaffusa principadi da Liechtenstein     2 Ils autorisads decleran en num e per incumbensa da lur mandants, da  vulair instituir ina fundaziun ed incaricheschan il notar signatari da  rediger il preschent document public persuenter.  3 Ils fundaturs disponan sco suonda:   1 Num e sedia:   Ils chantuns Uri, Sviz, Sursilvania, Sutsilvania, Glaruna, Zug,   Schaffusa, Appenzell dadens, Appenzell dador, Son Gagl, Grischun,  Turgovia e Tessin sco er il principadi da Liechtenstein institueschan  ina fundaziun en il senn da l'artitgel 80 ss. CCS cun il num "scola  interchantunala da selviculturas e selviculturs Maiavilla" e cun la  sedia a Maiavilla. 1)   2. Intent:   L'intent da la fundaziun è d'instituir e da manar ina scola spezialisada   per selviculturas e per selviculturs. En questa scola pon vegnir  organisads er auters curs ed autras occurrenzas.                                                                       1) CS 210   1-7-2008 1   http://www.lexfind.ch/link/Bund/210/de   920.760 Document da fundaziun da la scola da selviculturs Maiavilla     3. Facultad:  a) La facultad da la fundaziun consista d'in chapital fundamental da   2 000 000.– francs che vegn appurtà a la fundaziun dals  chantuns associads e dal principadi da Liechtenstein tenor la clav  da repartiziun da la "cunvegna davart l'instituziun e la gestiun da  la scola interchantunala da selviculturas e selviculturs  Maiavilla" 1). Els s'obligheschan da pajar lur quotas fin il pli tard  ils 31 d'avust 1973 sin in conto da la banca chantunala grischuna  a Cuira.    b) Il Grischun sco lieu da staziunament transferescha totalmain u  parzialmain a la fundaziun il bain immobigliar surbajegiabel  «Bovel» a Maiavilla ch'è vegnì acquistà preventivamain, e quai  scuntrond cun sia quota da contribuziun.    c) La facultad da la fundaziun vegn augmentada:  aa) cun contribuziuns dals chantuns e dal principadi da   Liechtenstein  bb) cun contribuziuns da la confederaziun  cc) cun ils retgavs da la facultad da la fundaziun  dd) cun autras donaziuns.   4. Organisaziun:  Ils organs da la fundaziun èn:  a) in cussegl da fundaziun da 17 commembras e commembers  b) ina giunta da 5 commembras e commembers  c) in organ da controlla  d) ina cumissiun d'examen  e) ina direcziun   5. Cussegl da fundaziun:  a) Il cussegl da fundaziun sa cumpona da 17 commembras e   commembers. mintgamai 1 represchentanta u represchentant da  la confederaziun, dal principadi da Liechtenstein e dals chantuns  Uri, Sviz, Sursilvania, Sutsilvania, Glaruna, Zug, Schaffusa,  Appenzell dadens, Appenzell dador, Turgovia, Tessin sco er  mintgamai 2 represchentantas u represchentants dals chantuns  Grischun e Son Gagl.    b) Las commembras ed ils commembers vegnan elegids dal  departament federal da l'intern, da las regenzas chantunalas e da  la regenza dal principadi da Liechtenstein.    c) Il cussegl da fundaziun sa constituescha sez.  d) Il cussegl da fundaziun è l'organ suprem da la scola. El è   responsabel per l'instituziun, per l'administraziun e per l'activitad  da la scola e sa dat in urden da gestiun.                                                                      1) DG 920.750   2 1-7-2008   http://www.gr-lex.gr.ch/data/920.750/de   Document da fundaziun da la scola da selviculturs Maiavilla 920.760     e) Il cussegl da fundaziun vegn represchentà cun suttascripziun  collectiva da la presidenta u dal president uain da la  vicepresidenta u dal vicepresident ensemen cun l'actuara u  l'actuar u bain cun la cassiera u cun il cassier.   6. La giunta:  a) La giunta consista da 5 commembras e commembers dal cussegl   da fundaziun che vegnan elegids dal cussegl da fundaziun.   Ella sa constituescha sezza.  b) Las cumpetenzas da la giunta vegnan regladas en l'urden da   gestiun.   7. L'organ da controlla:  a) La controlla da finanzas dal chantun Grischun surpiglia l'incarica   d'organ da controlla.  b) Las incumbensas da l'organ da controlla èn:   – reveder il quint da chapital e da gestiun sco er il quint da  l'internat e dal fond   – rapportar annualmain al cussegl da fundaziun.   8. La cumissiun d'examen:  a) La cumissiun d'examen consista da 5 commembras e   commembers che na ston betg far part dal cussegl da fundaziun.  Els vegnan elegids dal cussegl da fundaziun.   b) La cumissiun d'examen s'occupa da la realisaziun dals examens  tenor in reglament che sto vegnir relaschà dal cussegl da  fundaziun.   9. La direcziun:  a) La scola vegn manada d'ina directura u d'in directur (inschignera   forestala u inschigner forestal cun certificat federal  d'elegibladad), a la quala u al qual vegn agiuntà il persunal  d'instrucziun ed il persunal d'administraziun necessari.    b) La directura u il directur vegn elegì dal cussegl da fundaziun.   10. Schliaziun:  a) La fundaziun po vegnir schliada sin conclus dal cussegl da   fundaziun, sche almain 2/3 da tut las commembras ed ils  commembers dal cussegl da fundaziun approveschan quai. Per la  schliaziun basegni plinavant il consentiment dal cussegl federal  svizzer.   b) Il cussegl da fundaziun decida davart il diever da la facultad da  fundaziun, resguardond uschè bain sco pussaivel l'intent da la  fundaziun ed ils interess dals fundaturs.    1-7-2008 3     920.760 Document da fundaziun da la scola da selviculturs Maiavilla     11. Cunvegna:   La "cunvegna davart l'instituziun e la gestiun da la scola   interchantunala da selviculturas e selviculturs Maiavilla" approvada  dals chantuns e dal principadi da Liechtenstein associads a la  fundaziun sin basa da conclus singuls inclusiv la clav da repartiziun  per la finanziaziun dals custs da construcziun 1) è ina part integrala da  quest document. Resalvadas restan eventualas novas cunvegnas  davart la gestiun da la scola.   12. Entrada en vigur:   Questa fundaziun entra en vigur immediatamain e sto vegnir inscritta   en il register da commerzi dal chantun Grischun.   Ils fundaturs:   CHANTUN URI  represchentà da signur inspectur forestal chantunal Georg Gerig,  Erstfeld    CHANTUN SVIZ  represchentà da signur landamma Hans Fuchs, schef dal  departament per agricultura e selvicultura, Willerzell b.  Einsiedeln   CHANTUN SURSILVANIA  represchentà da signur cusseglier guvernativ Leo von Wyl, schef  dal departament per agricultura e selvicultura, Sarnen   CHANTUN SUTSILVANIA  represchentà da signur inspectur forestal Emil Saxer, Buochs   CHANTUN GLARUNA  represchentà da signur cusseglier guvernativ Abraham Knobel,  directur forestal, Schwendi   CHANTUN ZUG  represchentà da signur cusseglier guvernativ Thomas Fraefel,  schef da la direcziun da sanitad e da selvicultura, Zug                                                                      1) DG 920.750   4 1-7-2008   http://www.gr-lex.gr.ch/data/920.750/de   Document da fundaziun da la scola da selviculturs Maiavilla 920.760     CHANTUN SCHAFFUSA  represchentà da signur secretari da la direcziun Ernst Rahm,  direcziun da construcziun, Bülach   CHANTUN APPENZELL DADENS  represchentà da signur cusseglier guvernativ Johann Koch,  guvernatur, Gonten   CHANTUN APPENZELL DADOR  represchentà da signur cusseglier guvernativ Robert Höhener,  Bühler   CHANTUN SON GAGL  represchentà da signur cusseglier guvernativ Willy Herrmann,  schef dal departament da l'economia publica, Son Gagl   CHANTUN GRISCHUN  represchentà da signur president da la regenza dr. Giachen G.  Casaulta, schef dal departament da construcziun e selvicultura,  Cuira   CHANTUN TURGOVIA  represchentà da signur inspectur forestal chantunal dr. Clemens  Hagen, Frauenfeld   CHANTUN TESSIN  represchentà da signur insch. Vito Rossi, inschigner forestal,  Bellinzona-Daro   PRINCIPADI DA LIECHTENSTEIN  represchentà da signur cusseglier guvernativ William Hoop,  schef dal decasteri per agricultura e selvicultura, Eschen   LA SUBVENZIUNADRA:  Confederaziun svizra  represchentada da signur inspectur forestal Paul Mühle,  Liebefeld/Berna   1-7-2008 5     920.760 Document da fundaziun da la scola da selviculturs Maiavilla     6 1-7-2008                                                                     Documentaziun publica    1 Quest document da fundaziun è vegnì prelegì dal notar sutsegnà als  represchentants dals chantuns fundaturs e dal principadi da Liechtenstein  sco er da la confederaziun svizra sco subvenziunadra; tuts èn sa legitimads  cun plainpudairs giuridicamain suffizients.   2 Ils represchentants dals fundaturs e da la subvenziunadra decleran alura  che quest document cuntegna la manifestaziun exacta da lur voluntad e  suttascrivan il document en preschientscha da l'uffiziant da  documentaziun.   3 Il document vegn redigì en 18 exemplars, mintgamai 1 exemplar per ils  chantuns fundaturs e per il principadi da Liechtenstein, 2 exemplars per la  confederaziun svizra sco subvenziunadra ed autoritad da surveglianza, sco  er mintgamai 1 exemplar per l'uffizi dal register da commerzi dal chantun  Grischun e per il notar documentant.   4 A tut ils exemplars dal document vegnan agiuntads mintgamai in  exemplar da la "cunvegna davart l'instituziun e la gestiun da la scola  interchantunala da selviculturas e selviculturs Maiavilla" sco er da la clav  da repartiziun per la finanziaziun dals custs da construcziun 1). A  l'exemplar destinà per il notar vegnan plinavant allegads tut ils  plainpudairs da substituziun.   5 La documentaziun vegn exequida senza interrupziun ed en  preschientscha da tut ils participads en la sala da sesidas dal departament  da finanzas e militar dal Grischun, Steinbruchstrasse 20, Cuira.    Cuira, ils indesch d'october millinovtschientsettantadus  ils 11 d'october 1972    CR/1972/nr. 436  Il notar: dr. R. Schwarz      1) DG 920.750   http://www.gr-lex.gr.ch/data/920.750/de  	1 Num e sedia: 	2. Intent: 	3. Facultad: 	4. Organisaziun: 	5. Cussegl da fundaziun: 	6. La giunta: 	7. L'organ da controlla: 	8. La cumissiun d'examen: 	9. La direcziun: 	10. Schliaziun: 	11. Cunvegna: 	12. Entrada en vigur: 	Ils fundaturs: 	CHANTUN URI 	CHANTUN SVIZ 	CHANTUN SURSILVANIA 	CHANTUN SUTSILVANIA 	CHANTUN GLARUNA 	CHANTUN ZUG 	CHANTUN SCHAFFUSA 	CHANTUN APPENZELL DADENS 	CHANTUN APPENZELL DADOR 	CHANTUN SON GAGL 	CHANTUN GRISCHUN 	CHANTUN TURGOVIA 	CHANTUN TESSIN 	PRINCIPADI DA LIECHTENSTEIN 	LA SUBVENZIUNADRA:  	Documentaziun publica  		2018-06-05T12:46:14+0200 	"7001 Chur" 	"Gesetzessammlung Kanton Graubünden"


pdf_content: Directivas per realisar occurrenzas organisadas en il guaud    920.800   Directivas per realisar occurrenzas organisadas en il guaud  dals 14-05-1996 (versiun dals 01-01-2013)  sa basond sin l'art. 35 da la lescha chantunala davart il guaud (LCG)1) *  relaschadas da la regenza ils 14 da matg 1996  1. Disposiziuns generalas  Art.  1 Intent 1 Questas directivas han l'intent: a) da realisar uschè ecologicamain sco pussaivel tut las occurrenzas en il guaud; b) da laschar applitgar ina pratica da permissiun uschè unitara sco pussaivel a las   vischnancas cumpetentas per occurrenzas grondas organisadas en il guaud; c) da gidar a reglar conflicts d'utilisaziun.  Art.  2 Champ d'applicaziun 1 Questas  directivas  valan  per  occurrenzas  organisadas  ch'han  lieu  totalmain  u  parzialmain en il guaud. 2 Ellas èn liantas per il chantun e per las vischnancas sco er per las organisaturas e  per ils organisaturs d'occurrenzas. 3 … *  2. Occurrenzas/procedura  Art.  3 Noziuns 1 Sco occurrenzas grondas valan, independentamain dal dumber da las participantas  e  dals  participants  sco  er  da  las  aspectaturas  e  dals  aspectaturs,  occurrenzas  organisadas che pon pregiuditgar considerablamain il guaud e sias funcziuns.  1) DG 920.100  * tabellas da las modificaziuns a la fin dal relasch   1   http://www.gr-lex.gr.ch/data/920.100/rm   920.800    2 Per valitar, sch'i sa tracta d'ina occurrenza gronda cun obligaziun da dumandar ina  permissiun en il senn da l'artitgel 33 alinea 2 LCG, ston las vischnancas resguardar –  ultra dal gener  da l'occurrenza,  dal lieu,  da la stagiun e dal probabel dumber da  participantas  e  da  participants  sco  er  d'aspectaturas  e  d'aspectaturs  –  er  las  particularitads localas. * 3 Occurrenzas  cun  passa  300  participantas  e  participants  sco  er  aspectaturas  ed  aspectaturs valan per regla sco occurrenzas grondas. Occurrenzas cun passa 1000  participantas  e  participants  sco  er  aspectaturas  ed  aspectaturs  medemamain   occurrenzas che vegnan organisadas pliras giadas per onn al medem lieu en il guaud  e  che  cumpiglian  passa  500  participantas  e  participants  sco  er  aspectaturas  ed  aspectaturs valan en mintga cas sco occurrenzas grondas. 4 Tar  las  occurrenzas  grondas  quintan,  independentamain  dal  dumber  da  participantas  e  participants  sco  er  d'aspectaturas  e  d'aspectaturs,  occurrenzas  organisadas d'ir cun skis sper la pista, cursas d'orientaziun cun skis, cursas da velo  da muntogna  e sumegliantas  occurrenzas sper las pistas,  sper las loipas,  sper las  rutas, sper las sendas e sper las vias previsas per quai. 5 Sco occurrenzas grondas na valan betg occurrenzas da cursa d'orientaziun cun main  che 500 participantas e participants sco er aspectaturas ed aspectaturs sco er turas  organisadas.  Art.  4 Criteris da valitaziun 1 Las  vischnancas  ston  examinar  il  lieu,  la  stagiun  e  las  consequenzas  (p.ex.   aspectaturas u aspectaturs) d'ina occurrenza gronda. 2 Durant ils mais d'enviern dovra la selvaschina spezialmain ses paus. Durant quest  temp  na  duessan  pia  vegnir  realisadas  naginas  occurrenzas  grondas  sper  indrizs  d'avertura (pistas da skis, loipas da passlung, vias e.u.v.). Durant il temp da cuar dals  utschels  e  durant  il  temp da far  da la  selvaschina  sto vegnir  fatga  in'evaluaziun   accurata dal lieu da realisaziun. 3 Durant la chatscha auta grischuna duessi vegnir renunzià da realisar occurrenzas  grondas en il guaud.  Art.  5 * Consultaziun d'expertas e d'experts 1 Per che las occurrenzas grondas possian vegnir realisadas en moda uschè ecologica  sco pussaivel, sto vegnir consultà ordavant l'uffizi da guaud e privels da la natira.  Art.  6 * …  Art.  7 Motivs da refusaziun 1 Dumondas ston vegnir refusadas, sch'il lieu u sche la stagiun da l'occurrenza èn  nunadattads  e  sche  la  pregiudicaziun  considerabla  probabla  dal  guaud  e  da  sia  funcziun na po er betg vegnir evitada cun pretensiuns e cun cundiziuns.  2       920.800   2 Lieus da conflict èn spezialmain territoris per la protecziun da la natira, cuntradas   da palì, territoris da paus per la selvaschina, territoris per la protecziun da funtaunas,   reservats  da guaud,  fermadas  per  tagls  da  laina e  clasiras  per  proteger  il  guaud  giuven. *  Art.  8 * Procedura da permissiun 1 La  permissiun  da  la  vischnanca  vegn  dada  per  regla  entaifer  6  emnas  suenter  l'inoltraziun da la dumonda. Ella sto medemamain vegnir communitgada a l'uffizi da  guaud e privels da la natira avant la realisaziun da l'occurrenza.  Art.  9 * …  3. Disposiziuns finalas  Art.  10 Entrada en vigur 1 Questas directivas entran en vigur il 1. da zercladur 1996.   3     920.800    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 14-05-1996 01-06-1996 relasch emprima versiun - 12-09-2000 01-01-2001 Art. 2 al. 3 aboliziun - 12-09-2000 01-01-2001 Art. 6 aboliziun - 12-09-2000 01-01-2001 Art. 9 aboliziun - 06-11-2012 01-01-2013 ingress midada - 06-11-2012 01-01-2013 Art. 3 al. 2 midada - 06-11-2012 01-01-2013 Art. 5 revisiun totala - 06-11-2012 01-01-2013 Art. 7 al. 2 midada - 06-11-2012 01-01-2013 Art. 8 revisiun totala -  4       920.800   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 14-05-1996 01-06-1996 emprima versiun - ingress 06-11-2012 01-01-2013 midada - Art. 2 al. 3 12-09-2000 01-01-2001 aboliziun - Art. 3 al. 2 06-11-2012 01-01-2013 midada - Art. 5 06-11-2012 01-01-2013 revisiun totala - Art. 6 12-09-2000 01-01-2001 aboliziun - Art. 7 al. 2 06-11-2012 01-01-2013 midada - Art. 8 06-11-2012 01-01-2013 revisiun totala - Art. 9 12-09-2000 01-01-2001 aboliziun -   5    	1. Disposiziuns generalas 	Art. 1 Intent 	Art. 2 Champ d'applicaziun  	2. Occurrenzas/procedura 	Art. 3 Noziuns 	Art. 4 Criteris da valitaziun 	Art. 5 * Consultaziun d'expertas e d'experts 	Art. 6 * … 	Art. 7 Motivs da refusaziun 	Art. 8 * Procedura da permissiun 	Art. 9 * …  	3. Disposiziuns finalas 	Art. 10 Entrada en vigur   		2018-06-06T01:08:34+0200 	"7001 Chur" 	"Gesetzessammlung Kanton Graubünden"


pdf_content: 950.000 - Uffizi chantunal cumpetent per la surveglianza dals pretschs    950.000   Uffizi chantunal cumpetent per la surveglianza dals  pretschs  dals 27-10-1998 (versiun dals 01-01-2020)  sa basond sin l'art. 22 da l'ordinaziun davart la publicaziun dals pretschs dals 11 da  december 19781)  concludì da la regenza ils 27 d'october 1998  Art.  1 1 L'uffizi  chantunal  cumpetent  per  survegliar  la  realisaziun  confurma  a  las  prescripziuns da l'ordinaziun dal cussegl federal e per denunziar cuntravenziuns a las   instanzas cumpetentas è il post chantunal per la controlla dals pretschs. 1bis Il post chantunal per la controlla dals pretschs è cumpetent per incassar multas  disciplinaras  tenor  la  legislaziun  federala  davart  las  multas  disciplinaras2).  La  procedura sa drizza tenor la lescha federala davart las multas disciplinaras3). * 2 Il conclus da la regenza dals 9 d'avrigl 19734) vegn abolì.  1) CS 942.211 2) CS 741.03; CS 741.031 3) CS 741.03 4) betg publitgà en la CUL  * tabellas da las modificaziuns a la fin dal relasch   1   http://db.clex.ch/link/Bund/942.211/rm http://db.clex.ch/link/Bund/741.03/rm http://db.clex.ch/link/Bund/741.031/rm http://db.clex.ch/link/Bund/741.03/rm   950.000    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-10-1998 27-10-1998 relasch emprima versiun - 10-12-2019 01-01-2020 Art. 1 al. 1bis integraziun 2019-030  2       950.000   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-10-1998 27-10-1998 emprima versiun - Art. 1 al. 1bis 10-12-2019 01-01-2020 integraziun 2019-030   3    	Art. 1  		2019-12-13T18:05:42+0100 	"7001 Chur" 	"Gesetzessammlung Kanton Graubünden"


pdf_content:
Lescha davart la construcziun d'abitaziuns socialas e la meglieraziun da las relaziuns d'abitar en il territori da muntogna    950.250   Lescha davart la construcziun d'abitaziuns socialas e la  meglieraziun da las relaziuns d'abitar en il territori da  muntogna  dals 10-03-1985 (versiun dals 01-01-2016)  acceptada dal pievel ils 10 da mars 19851)  1. Disposiziuns generalas  Art.  1 Intent 1 Questa lescha promova la construcziun d'abitaziuns, spezialmain per famiglias e  per persunas en relaziuns finanzialas modestas.  Art.  2 Prestaziuns 1. champ d'applicaziun  1 Las prestaziuns dal chantun sa drizzan tenor la situaziun sin il martgà d'abitaziuns.   Ellas s'extendan sin: a) la construcziun d'abitaziuns bunmartgadas; b) la renovaziun d'abitaziuns existentas; c) l'acquist da proprietad d'abitaziuns e da chasas; d) la meglieraziun da las relaziuns d'abitar en il territori da muntogna.  Art.  3 2. geners 1 Per cuntanscher la finamira pon vegnir: a) intermediadas e garantidas ipotecas da successiun; b) concedids emprests per regla a cundiziuns da preferenza; c) pajadas contribuziuns supplementaras betg restituiblas; ed d) empermessas contribuziuns als custs da construcziun. 2 Las prestaziuns èn liadas per regla a la limita da las entradas e da la facultad.  1) M dals 18 da zercladur 1984, 331; PCG 1984/85, 463  * tabellas da las modificaziuns a la fin dal relasch   1     950.250    Art.  4 Participaziun da la confederaziun, dal chantun, da las vischnancas e  da terzas persunas  1 Las singulas prestaziuns pon vegnir concedidas sco cumplettaziun da quellas da la  confederaziun  –  u  sche  la  confederaziun  na  paja  naginas  prestaziuns  –  sco   prestaziuns independentas. 2 La regenza decida definitivamain davart la garanzia da contribuziuns chantunalas  en il senn da l'artitgel 3 da questa lescha, e quai en il rom dal preventiv chantunal  annual. * 3 La premissa per ina contribuziun chantunala è la garanzia d'ina contribuziun da la  vischnanca u da terzas persunas. Quai na vala betg en cas da meglieraziuns da las   relaziuns d'abitar en il territori da muntogna. * 4 Il cussegl grond fixescha la contribuziun da terzas persunas e da la vischnanca. *  Art.  5 Finanziaziun 1 Las expensas che resultan da questa lescha per il chantun ston vegnir finanziadas   cun meds publics generals. 2 L'ordinaziun  executiva1) fixescha  l'import  annual  maximal  per  prestaziuns  dal  chantun en il senn da l'artitgel 3 da questa lescha.  Art.  6 Organisaziuns d'utilitad publica 1 Il  chantun  po  promover  spezialmain  l'activitad  d'instituziuns  responsablas  e  d'organisaziuns per la construcziun d'abitaziuns d'utilitad publica.  Art.  7 Exclusiun 1 Las abitaziuns secundaras e las abitaziuns da vacanzas èn exclusas da prestaziuns  en il senn da questa lescha.  2. Disposiziuns spezialas  Art.  8 Scumond d'alienaziun e d'utilisaziun per in auter intent 1 Per objects, per ils quals vegnan pretendidas prestaziuns tenor questa lescha, po  vegnir stabilì in scumond d'alienaziun e d'utilisaziun per in auter intent ch'è limità a   maximalmain 25 onns.  En quest cas è permessa ina midada da maun mo cun il   consentiment da las autoritads, da las instituziuns u da las persunas che han pajà  contribuziuns. * 2 L'approvaziun  sto  vegnir  dada,  sche  la  nova  proprietaria  u  il  nov  proprietari  s'oblighescha en il contract da cessiun, da surpigliar senza resalvas las pretensiuns e  cundiziuns ch'èn cumbinadas cun l'agid.  1) DG 950.260  2    http://www.gr-lex.gr.ch/data/950.260/rm    950.250   Art.  9 Dretg da cumpra e da precumpra 1 Per garantir l'intent po il chantun sa resalvar in dretg da cumpra e da precumpra  limità a maximalmain 25 onns, e quai al pretsch custant, augmentà per la plivalur da  l'agen chapital. 2 Il chantun po ceder il dretg da cumpra e da precumpra a la vischnanca da domicil u  a las instituziuns responsablas per la construcziun d'abitaziuns d'utilitad publica.  Art.  10 Ulteriuras pretensiuns e cundiziuns 1 Il chantun fixescha il tschains da locaziun ch'è admissibel maximalmain. 2 A la  concessiun  da  prestaziuns  pon  vegnir  colliadas  ulteriuras  pretensiuns  e  cundiziuns.  Art.  11 Sancziuns 1 Sche las pretensiuns e cundiziuns na vegnan betg ademplidas u sche las autoritads  vegnan manadas en errur tras indicaziuns nunvardaivlas u incumplettas u sch'in tal  manar  en  errur  vegn  empruvà,  ston  las  prestaziuns  garantidas  vegnir  sistidas  totalmain u parzialmain e las eventualas cauziuns vegnir annulladas. Prestaziuns gia  retratgas ston vegnir restituidas cumprais il tschains ed il tschains dal tschains sco er  cumprais ils custs per la malempernaivladad. 2 Las petentas falliblas ed ils petents fallibels u autras persunas autorisadas tras la  garanzia pon vegnir exclus da l'ulteriura concessiun da prestaziuns. Sche la persuna  fallibla è participada a lavurs u a furniziuns per l'object subvenziunà, la po vegnir  scumandada la collavuraziun a quest object u ad objects futurs. 3 La persecuziun penala resta resalvada.  Art.  12 Dretg da pegn legal 1 Per dumondas da restituziun en il senn da l'artitgel 11 da questa lescha exista in  dretg da pegn legal da la communitad tenor l'artitgel 836 dal cudesch civil svizzer, il  qual suonda las grevezzas inscrittas.1) 2 Il dretg da pegn sto vegnir inscrit en il register funsil.  Art.  13 Remartgas en il register funsil 1 Ils dretgs da cumpra e da precumpra, ils scumonds d'alienaziun e d'utilisaziun per  in auter intent sco er las ulteriuras pretensiuns e cundiziuns ston vegnir nudadas en il   register funsil sco restricziuns da la proprietad da dretg public.  1) CS 210   3   http://db.clex.ch/link/Bund/210/rm   950.250    3. Disposiziuns finalas  Art.  14 Entrada en vigur 1 Questa  lescha  vegn  messa  en  vigur  da  la  regenza  suenter  ch'ella  è  vegnida  acceptada dal pievel.1)  Art.  15 Ordinaziun executiva 1 Il cussegl grond relascha in'ordinaziun executiva.2)  Art.  16 Aboliziun dal dretg vertent 1 Cun  l'entrada  en  vigur  da  questa  lescha  vegn  abolida  la  lescha  davart  la  meglieraziun  da  las  relaziuns  d'abitar  en  ils  territoris  da  muntogna  dal  chantun  Grischun dals 6 da zercladur 19713).  Art.  17 Disposiziuns transitoricas 1 Las dumondas ch'èn vegnidas inoltradas avant l'entrada en vigur da questa lescha  ston vegnir tractadas tenor il dretg vertent, uschenavant ch'i na vegn betg inoltrada   ina dumonda cumplementara.  1) messa en vigur cun CR 2868/85 per il 1. da schaner 1986 2) DG 950.260 3) CUL 1971, 75  4    http://www.gr-lex.gr.ch/data/950.260/rm    950.250   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 10-03-1985 01-01-1986 relasch emprima versiun - 31-08-2006 01-01-2007 Art. 4 al. 2 midada 2006, 3332 18-11-2014 01-01-2016 Art. 4 al. 3 midada 2014-031 18-11-2014 01-01-2016 Art. 4 al. 4 midada 2014-031 18-11-2014 01-01-2016 Art. 8 al. 1 midada 2014-031   5     950.250    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 10-03-1985 01-01-1986 emprima versiun - Art. 4 al. 2 31-08-2006 01-01-2007 midada 2006, 3332 Art. 4 al. 3 18-11-2014 01-01-2016 midada 2014-031 Art. 4 al. 4 18-11-2014 01-01-2016 midada 2014-031 Art. 8 al. 1 18-11-2014 01-01-2016 midada 2014-031  6     	1. Disposiziuns generalas 	Art. 1 Intent 	Art. 2 Prestaziuns
 1. champ d'applicaziun 	Art. 3 2. geners 	Art. 4 Participaziun da la confederaziun, dal chantun, da las vischnancas e da terzas persunas 	Art. 5 Finanziaziun 	Art. 6 Organisaziuns d'utilitad publica 	Art. 7 Exclusiun  	2. Disposiziuns spezialas 	Art. 8 Scumond d'alienaziun e d'utilisaziun per in auter intent 	Art. 9 Dretg da cumpra e da precumpra 	Art. 10 Ulteriuras pretensiuns e cundiziuns 	Art. 11 Sancziuns 	Art. 12 Dretg da pegn legal 	Art. 13 Remartgas en il register funsil  	3. Disposiziuns finalas 	Art. 14 Entrada en vigur 	Art. 15 Ordinaziun executiva 	Art. 16 Aboliziun dal dretg vertent 	Art. 17 Disposiziuns transitoricas   		2018-06-06T03:09:28+0200 	"7001 Chur" 	"Gesetzessammlung Kanton Graubünden"